text: 3 Meu tinia raveitacini, ni masulaki keitou tiko ga+ me tete kina vakatotolo na vosa i Jiova,*+ me dokai tale ga me vaka oni cakava tiko,2 me keitou vakabulai tale ga vei ira na dau veivakaleqai kei na daucaka ca,+ nira sega ni vakabauta na tamata kece.+3 Ia e dau dina na Turaga, ena vakadeitaki kemuni, ena taqomaki kemuni me kua ni vakaleqai kemuni na vunica.4 Ni keitou yalodei vua na Turaga ena vukumuni, ni oni sa cakava tiko na ka kece keitou vakarota vei kemuni, oni na cakava tiko ga.5 Me dusimaka tiko mada ga na Turaga na lomamuni ena sala e dodonu moni lomana kina na Kalou,+ moni vosota+ tale ga ena vuku i Karisito.6 Keitou vakaroti kemuni gona raveitacini ena yaca ni noda Turaga o Jisu Karisito, moni lako tani mai vei ira na veitacini e vakaveitalia tu na nodra bula+ ra qai sega ni muria na ivakarau oni rogoca vei keitou.+7 Oni kila vinaka na sala moni vakatotomuri keitou+ kina, ni sega ni vakaveitalia na neitou bula ena neitou tiko vata kei kemuni,8 keitou sega ni kana wale+ vua e dua. Ia keitou buno keitou oga ena bogi kei na siga, keitou cakacaka me keitou kua kina ni vakacolata e dua vei kemuni+ ena levu na ka vakailavo.9 E tu vei keitou na dodonu+ me keitou ciqoma eso na ka vei kemuni, ia keitou vinakata me keitou ivakaraitaki vei kemuni moni vakatotomuria.+10 Ena gauna tale ga keitou a tiko vata kina kei kemuni, e dau va qo na neitou ivakaro: “O koya e sega ni via cakacaka me kua ni kana.”+11 Keitou rogoca ni so vei kemuni era bula tu ga vakaveitalia,+ era sega sara ga ni cakacaka, ra qai dau siova na ka e sega ni nodra.+12 Keitou vakaroti ira qo, keitou kerei ira tale ga ena vuku ni Turaga o Jisu Karisito mera cakacaka galugalu ga, mera kania na kakana era dui bunoca.+13 Vei kemuni raveitacini, ni kua ni soro ena nomuni cakava na ka vinaka.14 Ia ke dua e sega ni talairawarawa ina neitou vosa e volai yani ena ivola qo, ni vakatakilakilataki koya, ni muduka nomuni veitokani vata kei koya+ me madua kina.15 Ni kua ni okati koya me kemuni meca, ia ni vakasalataki koya tiko ga+ me vaka ni tacimuni.16 Me vakacegui kemuni tiko mada ga ena sala kece na Turaga ni veivakacegui.+ Me tiko mada ga kei kemuni kece na Turaga.17 O yau o Paula, na ivola ni vakabula qo au vola sara ga e ligaqu,+ e va qo na ivolavolai ni noqu ivola kece me kedra ivakatakilakila.18 Me tiko mada ga kei kemuni kece na loloma soli wale ni noda Turaga o Jisu Karisito.


c: text/html

text:
LESONI 1
Me Laulau na iKau ni Vosa
Cakacaka 17:22
IVAKAMACALA LEKALEKA: Me veiuqeti na ikau ni nomu ivakamacala, kila vinaka na ulutaga, kei na vuna era na taleitaka kina na vakarorogo.
KENA ICAKACAKA:
-
Me veiuqeti. Digia e dua na taro, ivakamacala, na irogo se itukutuku era na taleitaka na vakarorogo.
-
Kila na tikina bibi. Vakadeitaka me matata vei ira na vakarorogo na ikau ni ulutaga o vosa kina, kei na kena inaki.
-
Vakaraitaka na vuna e bibi kina. Veisautaka na ka o tukuna me ganiti ira na vakarorogo. Me matata vei ira na sala era rawa ni vakayagataka kina.

robotstxt: allowed

filter: keep


text: 21 Au qai raica na lomalagi vou kei na vuravura vou,+ ni sa takali na lomalagi kei na vuravura a tu e liu,+ sa sega tale ga na wasawasa.+2 Au raica tale ga na koro tabu, o Jerusalemi Vou, ni lako sobu mai vua na Kalou mai lomalagi,+ e vakarautaki me vaka na yalewavou e uku me lako vei watina.+3 Au rogoca sara e dua na domolevu mai na idabedabe vakaturaga ni kaya: “Raica! E sa tiko vei ira na tamata na vale* ni Kalou, ena tiko vata kei ira o koya, era na nona tamata. Na Kalou ena tiko vata kei ira.+4 Ena qusia tani tale ga na wainimata kece mai na matadra,+ sa na sega tale na mate,+ na lolosi, na tagiyaso, kei na mosi.+ Sa oti na veika e dau yaco e liu.”5 E qai kaya o koya e dabe tiko ena idabedabe vakaturaga:+ “Raica! Au sa vakavoutaka na ka kece.”+ E kaya tale ga: “Vola, e donu na vosa qo, e dina tale ga.”6 E qai kaya vei au: “Sa vakayacori! O yau na Alifa kei na Omeka,* na itekitekivu kei na itinitini.+ O koya e karamaca au na solia wale vua na wai mai na ivurevure ni wai ni bula.+7 O koya e qaqa ena soli vua na ka kece qo, au na nona Kalou, ena luvequ o koya.8 Ia o ira na daurere, o ira na sega ni vakabauta,+ o ira na dukadukali kei ira na vakasisila, o ira na daulaba,+ o ira na veiyacovi tawadodonu,*+ o ira na dau qaravi tevoro, o ira na qaravi matakau, kei ira kece na daulasu,+ ena nodra ivotavota na drano e caudre tu ena bukawaqa kei na sulifure.+ Qo e vakaibalebaletaka na ikarua ni mate.”+9 Sa qai basika mai e dua vei ratou na vitu na agilosi eratou taura tu na boulu e sinai ena iotioti ni vitu na ka rarawa,+ e qai kaya vei au: “Mai, au na vakaraitaka vei iko na yalewavou, na wati ni Lami.”+10 E kauti au yani ena kaukaua ni yalo tabu ena dua na ulunivanua levu qai cecere me vakaraitaka vei au na koro tabu o Jerusalemi ni lako sobu mai vua na Kalou mai lomalagi+11 e tu kina na lagilagi ni Kalou.+ E serau me vaka na vatutalei totoka duadua, e vaka na vatu jasipa e tatalivaliva qai savasava me vaka na karisitala.+12 E vakaitamera qai cere na kena lalaga, e 12 na kena matamata, eratou duri tu kina e 12 na agilosi, e ceuti ena matamata na yacadratou na yavusa e 12 ni luvei Isireli.13 E tolu na matamata e toka ena tokalau, e tolu na matamata ena vualiku, e tolu na matamata ena ceva, e tolu na matamata ena ra.+14 Na lalaga ni koro e 12 tale ga na vatu ni kena yavu, e volai kina na yacadratou na 12 na yapositolo+ ni Lami.15 Ia e taura tu o koya a vosa vei au e dua na gasau koula ni ivakarau, me vakarautaka kina na koro, na kena matamata, kei na kena lalaga.+16 E sukuea* na koro, e vakaitamera na kena balavu me vaka ga na kena raba. E qai vakarautaka na koro ena gasau, e 12,000 na sitadia,* e tautauvata na kena balavu, na kena raba, kei na kena cere.17 E vakarautaka tale ga na kena lalaga, e 144 na kiupiti,* me vaka na ivakarau ni tamata, qori e ivakarau tale ga ni agilosi.18 Na lalaga e caka ena jasipa,+ ia na koro e koula dina me vaka na iloilo savasava.19 Na yavu ni lalaga ni koro e ukutaki ena veivatutalei kece: na imatai ni yavu na jasipa, na kena ikarua na sefaia, na kena ikatolu na kalisetoni, na kena ikava na emeralita,20 na kena ikalima na satonikisa, na kena ikaono na satiusa, na kena ikavitu na krisilaite, na kena ikawalu na perili, na kena ikaciwa na topasa, na kena ikatini na karisopiraso, na kena ikatinikadua na eisinici, na kena ikatinikarua na amecisita.21 E yadua tale ga na mataniciva na matamata e 12, na matamata yadua e caka ena dua na mataniciva. Na gaunisala levu tale ga ni koro e caka ena koula dina, e makare sese me vaka na iloilo.22 Au sega ni raica kina e dua na valenisoro, ni kena valenisoro ga o Jiova* na Kalou Kaukaua Duadua+ kei na Lami.23 E sega ni yaga me vakararamataka na koro qo na matanisiga se na vula, ni kena rarama ga na lagilagi ni Kalou,+ qai kena cina na Lami.+24 Era na lako na veimatanitu ena kena rarama,+ era na kauta tale ga kina na tui kei vuravura na nodra lagilagi.25 Ena sega sara ga ni sogo na kena matamata ena siga, ni na sega e kea na bogi.+26 Ena qai kau kina na nodra vakarokoroko kei na nodra lagilagi na veimatanitu.+27 Ia ena sega sara ni curu kina+ e dua na ka e sega ni savasava, se dua e cakava na ka vakasisila, se lasu, o ira ga e volai na yacadra ena nona ivolavivigi ni bula na Lami era na curu kina.+


text: 15 Na vosa vakayalovinaka* e vakaseavutaka na cudru,+Ia na vosa kaukaua* e vakatubura na cudru.+2 Na yamena na vuku e vakayagataka vinaka na ka e kila,+Ia na gusuna na lialia e tavusoya na ka lialia.3 Na mata i Jiova e tiko ena veivanua kece,E vakaraici ira tiko na ca kei ira na vinaka.+4 Na yame lewai vinaka* e kau ni bula,+Ia na vosagaga e vakavuyalolailai.*5 O koya e lialia e beca na veivakavulici nei tamana,+Ia na tamata yalomatua e muria na veivakadodonutaki.*+6 Na vale ni yalododonu e levu kina na iyau,Ia na iyau* ni tamata ca e vakaleqai koya ga.+7 Na tebenigusudra na vuku e tukuna na ka era kila,+Ia na lomadra na lialia e sega ni va ya.+8 Na nodra isoro na tamata ca e sevaka o Jiova,+Ia na nodra masu na yalododonu e taleitaka o koya.+9 E sevaka o Jiova na ivalavala ni tamata ca,+Ia e lomani koya e saga me cakadodonu.+10 Na veivakavulici ena ca* beka vei koya e biuta na sala,+Ia o koya e cata na veivunauci ena mate.+11 Na iBulubulu* kei na vanua ni rusa* e tu ena mata i Jiova.+Sa qai wacava na lomadra na luve ni tamata!+12 Na dauveivakalialiai e sega ni taleitaki koya e vakadodonutaki* koya.+Ena sega ni tarogi ira na vuku.+13 Ni marau na lomada e vinaka kina na matada,Ia ni rarawa na lomada eda lomabibi kina.+14 Na loma ni tamata yalomatua e qara na kilaka,+Ia na gusuna na lialia e kania* na ka lialia.+15 E ca na nona siga kece o koya e vakaloloma tu,+Ia o koya e marau* na lomana e kana magiti tiko ga.+16 E vinaka na ka lailai ni tu vata kei na rerevaki Jiova+E ca ni levu na iyau qai tu vata kei na nuiqawaqawa.*+17 E vinaka na veleti kakana draudrau e tu vata kei na loloma+E ca na bulumakau uro e tu vata kei na veicati.+18 Na tamata cudrucudru e vakatubuveiba,+Ia o koya e berabera ni cudru e tarova na veiba.+19 Na sala ni vucesa e vaka na bai votovotoa,+Ia na sala ni yalododonu e vaka na gaunisala tautauvata.+20 Na gone vuku e vakamarautaki tamana,+Ia na tamata lialia e beci tinana.+21 Na yalowai e marautaka na ka lialia,+Ia na tamata yalomatua e lako vakadodonu.+22 E seva na ka e nanumi ni sega na veivosaki,*Ia e vakavatukana na sasaga ni levu na daunivakasala.+23 E marau na tamata ni donu na ka e tukuna,*+Kei na vosa ena gauna donu e yaga dina!+24 Na sala ni bula e lako cake vei koya e yalomatua,+Me gole tani kina mai na iBulubulu* e toka e ra.+25 Ena basuka o Jiova na nona vale na viavialevu,+Ia ena maroroya na iyalayala ni nona vanua na yada.+26 E sevaka o Jiova na nona inaki na tamata ca,+Ia na vosa rogo vinaka e savasava vua.+27 O koya e rawatubu vakailawaki e kauta mai na leqa* ina nona vuvale,+Ia o koya e cata na veivaqumi ena bula tiko ga.+28 Na loma ni tamata yalododonu e vakasama mada qai vosa,+Ia na gusudra na tamata ca e tavusoya na ka ca.29 O Jiova e yawaki ira na tamata ca,Ia e rogoca na nodra masu na yalododonu.+30 Na serau ni mata* e vakamarautaka na lomada,Na irogo vinaka e vakabulabulataka na sui.*+31 O koya e rogoca na ivunau ni bulaE toka dei ena kedra maliwa na vuku.+32 O koya e bese ni vakavulici e cata na nona bula,+Ia o koya e rogoca na veivakavulici e rawata na yalomatua.+33 Na rerevaki Jiova e vakavulica e dua me vuku,+E tarava mai na yalomalumalumu na lagilagi.+


text:
KUNEI E DUA NA UMA I LAVO LEVU VUA E DUA NA GONEVULI
Written by Mika Qalobula on November 2, 2022
E ratou sa vaqaqa tiko ena gauna oqo na Taba Cakacaka ni Ovisa e dua na kisi me baleta e dua na gonevuli ka vuli tiko ena dua na Primary School oqo e Suva,ka kunei ni tu vua e dua na uma i lavo levu,ka laurai ni laki veiwaseitaka tu vei ira na nona i caba gone vuli.
Sa vakaraitaka na gunu ni vosa ni Taba Cakacaka ni Ovisa ena noda vanua o Ana Naisoro,ni tukutuku ga e ratou sa vakasokumuna rawa, oya,ni i lavo oqo, e nona e dua ka rau veiwekani kei koya na gonevuli oqo.
E se tomani tiko na nodratou veivaqaqai na Tabana Ni Ovisa.
VITIFM 92.2FM/92FM/92.6FM
VITIFM-E KAMICA QAI KACHI !!!!
I VUREVURE – FIJI VILLAGE


text:
A Bulu o Jisu ena Siti e Kilai me Shroud of Turin?
Kena isau vakaivolatabu
E sega ni bau cavuti ena iVolatabu na Shroud of Turin. Qori e dua na siti lineni era nanuma e levu ni a bulu kina o Jisu Karisito. E levu gona na lotu ni Veivanua vaKarisito era raica na siti qori me vaka e dua na ka tabu. E lai maroroi sara ena dua na kisi e taqomaki vinaka tu ena dua na valenilotu mai Turin, e Itali.
Vakacava e tokona na iVolatabu ni tiko dina na Shroud of Turin? E sega.
Dikeva mada na veika me baleta na isulu qori e duidui mai na ka e vakamacalataka na iVolatabu.
Na shroud e dua ga na isulu, na kena balavu e 442 na sedimita qai 113 na sedimita na kena raba. E cula tale ga vakababa e 8 na sedimita na tikinisulu balavu.
Ka e kaya na iVolatabu: A sega ni viviraki na yago i Jisu ena dua ga na isulu se siti, ia ena vica vata na isulu balavu. A viviraki tale ga na uluna ena duatani na isulu. Ena gauna sa vakaturi oti kina e gole e dua nona yapositolo ena nona ibulubulu sa lala tu qai “raica . . . ni sa tu e ra na isulu lineni.” E tomana na iVolatabu: “Na isulu a viviraki e ulu i Jisu sa sega ni biu vata tu kei na ivovo ni tikinisulu, ia e sa vivi qai biu toka vakatikitiki.”—Joni 20:6, 7.
Na shroud era tu kina eso na maka e nanumi ni dra mai na yagomate e sega ni vakasavasavataki.
Ka e kaya na iVolatabu: Na gauna e mate kina o Jisu eratou vakarautaka na yagona na nona tisaipeli “me vaka ga na nodra ivakarau ni veibulu na Jiu.” (Joni 19:39-42) E kena ivakarau vei ira me dau sava na yago ni mate, lumu ena waiwai kei na ivakaboivinaka, oti qai bulu. (Maciu 26:12; Cakacaka 9:37) Eratou na vakasavasavataka gona na yagoi Jisu na nona tisaipeli ni bera ni viviraki ena isulu.
Na shroud e tukuni ena Encyclopædia Britannica ni tiko kina na ivakatakilakila ni dua na turaga e “vakadavori vakanatutu ena veimama ni siti, ia na kena veimama tale adua e viviraki kina vakarua na uluna me ubi kina na yagona kece e liu.”
Ka e kaya na iVolatabu: Ratou a veivosakitaka na tisaipeli i Jisu na nona mate na kena sa lala tu na ibulubulu, kei na nodratou ivakadinadina na yalewa ratou raica “na agilosi qai tukuna vei ratou ni sa bula tale o koya.” (Luke 24:15-24) Ke a tiko na isulu (shroud) qo ena ibulubulu i Jisu, macala ga ni ratou na veivosakitaka na nona tisaipeli kei na veika e laurai ena isulu qori. Ia e sega ni dua na veivosaki va qori me volaitukutukutaki ena iVolatabu.
E dodonu me sokaloutaki na shroud?
Sega. Kevaka mada ga e dina na veika me baleta na shroud e sega ga ni dodonu me sokaloutaki. Dikeva mada na ivakavuvuli vakaivolatabu e vakamacalataka na vuna.
E sega ni dodonu qori. E kaya o Jisu: “E yalo na Kalou, o ira na sokalou vua e dodonu mera sokalou vakayalo, mera dina tale ga ena nodra sokalou.” (Joni 4:24) Na sokalou dina e sega ni vakayagataki kina na ivakatakarakara ni lotu se ivakatakilakila.
E vakatabui. E vakatabui na qaravi matakau ena iVunau e Tini. (Vakarua 5:6-10) E vakaroti ira tale ga na lotu vaKarisito na iVolatabu: “Ni qarauna na qaravi matakau.” (1 Joni 5:21) Era na rairai kaya eso ni sega ni matakau na shroud, e ivakatakilakila ga se ivakatakarakara ni nodra vakabauta vakalotu. Ia ke sokaloutaki, sa vaka ga na matakau. a O koya gona e via vakamarautaka na Kalou ena sega ni qarava se doka e dua tale na ka, wili kina na shroud.
a Na matakau e dua na ivakatakarakara se ivakatakilakila ni dua na ka e dau sokaloutaki.


text:
Liu bisinisi vakaitaukei jeti vuka Charter Sioux Falls, Rapid City, Kacivi au me 'u kabani ni rede ni waqavuka ni South Dakoda 877-647-9100 ena lala na yavana veiqaravi ni vuka ena nomuni vanua me baleta na bisinisi, Leqa tubukoso, Yadudua na marau vata kei na noqu manumanu maroroi na waqavuka veiyaloni? Me na veivuke vinaka duadua waqavuka kabani o sa rawata ki na nomu icavacava ka tarava volai sara toka vakadodonu ka vakatotolo na ka rawarawa!
Me baleta na bisinisi ni vuka, na veiqaravi ni tu e vakarautaka e dua na vanua vakaitaukei kina na ira na itokani e rawa ni liutaka na bose ni bisinisi ka sega ni vakataotaki vinaka duadua ni nodra gauna ni veilakoyaki. Na nomudou dro rawa dau vakavodoki iko mai ena dua na rara ni waqavuka voleka yani ki na nomu itikotiko kei na kauti iko ki na dua voleka cake ki na nomu icavacava, vakalailaitaki na gauna e gadrevi me baleta na veilakoyaki ni qele nomu ilakolako.
Na lisi ni na veiqaravi eda solia
Mid vakaitaukei ni levu ni jeti Charter
Bibi vakaitaukei jeti Charter vuka
Turboprop vakaitaukei jeti Charter
Lala yavaqu vakaitaukei jeti Charter
Isau ni vakaitaukei jeti Charter
Nanuma na gauna o ya, vakacegu, kei na betena na vosa e so na tamata era na nanuma beka ni gauna era nanuma kina ni lisitaki na jeti vakaitaukei
Era na rawa ni dua na ka ni veigauna sa oti na gauna ni wawa kevaka o sa redetaki ni dua veiqaravi ni vuka ni tu ni jeti vakaitaukei ena South Dakoda. Sa rauta na gauna ni wawa vakatautauvata 4 me 6 na miniti. Ko na tekivu na nomudou dro ena levei kina na balavu ni laini ena igunugunu na jeke ni iyaya, ticketing, ka sa vakatorocaketaka sara na tataqomaki ka icili na nomu waqavuka.
O rawa ni vakamatatataka na mataqali kakana mo namaka, na brands ni yaqona o vinakata kei na iwiliwili ni era se itokani o gadreva mo kauta tiko. Sa rawa me vakarawarawataka me vaka na veika e gadrevi ena nomu.
Rawa ni o kunea kina na itavi ni yavaqu lala mai se ki na South Dakoda iwasewase’ e dua na vosa e vakayagataki ena cakacaka ni waqavuka me baleta na lesu lala mai ni dua na waqavuka vakaitaukei veivosakitaka dua ga na sala.
Dikeva rawa na nomu na siti voleka duadua e ra me baleta na ikuri ni ivakamacala ni waqavuka yadua chartering ena South Dakoda.
Na lisi ni na raraba kei vukaca na rara ni waqavuka na vanua eda veiqaravi ena Sioux Falls, Rapid City, IWasewase ni SD vaka aerospace na waqavuka vuka veiqaravi volekati iko
Tu vuka Iowa | waqavuka vakaitaukei ni dakoba Falls ni Sioux


text:
2 Ni vakacagau tiko na siga ni Soqo ni Penitiko,*+ nira tiko kece ena dua na vanua na lewe ni ivavakoso,2 e qai rogo vakasauri mai lomalagi e dua na rorogo e vaka na cagi kaukaua, e vakasinaita na lomanivale era dabe tiko kina.+3 Era sa qai raica na veika era vaka na yameyame ni buka ni lai toka e buradeladra yadua,4 E sobuti ira kece na yalo tabu,+ era tekivu vosataka na veimataqali vosa me vaka ga e dusimaki ira kina na yalo tabu mera cavuta.+5 Era tiko e Jerusalemi ena gauna ya e levu na Jiu dau rerevaka na Kalou era lako mai na veimatanitu kece e ruku i lomalagi.+6 Ni rogo ga mai na rorogo ya era tabili yani e dua na ilala levu, era kidroa nira rogoci ira na tisaipeli nira vosataka tiko na nodra dui vosa.7 Era kurabui dina ra qai kaya: “Raici ira mada. Era sega beka ni kai Kalili kece na vosa tiko qo?+8 Eda qai rogoca tu vakacava na noda dui vosanisucu?9 O keda na kai Paricia, Mitia,+ Ilama,+ Mesopotemia, Jutia, Kapatosia, Ponito, kei na yasana o Esia,*+10 o Firijia, Pamifilia, Ijipita, kei na yasana o Lipea volekati Kirini, kei ira na vulagi mai Roma, qo era wili kina na Jiu kei ira na tavuki ina lotu vakaJiu,+11 o ira na kai Kiriti kei ira na kai Arapea—eda rogoca nira vunautaka tiko ena noda vosa sara ga na veika vakatubuqoroqoro ni Kalou.”12 Era kurabui kece ra lomatarotaro tale ga, era kaya: “Na cava na ibalebale ni ka qo?”13 Ia era kaya eso ena nodra veivakalialiai: “Era mateni ena waini vou.”14 E tucake o Pita kei ratou na le Tinikadua+ qai kaya ena domolevu: “Kemuni na kai Jutia kei kemuni kece na lewe i Jerusalemi, moni kila qo, ni rogoca vinaka tale ga na noqu vosa.15 Era sega ni mateni o ira qo me vaka oni nanuma, ni se qai ikatolu ga ni aua.*16 E kena veibasai ga, qo na vosa a cavuta na parofita o Joeli:17 ‘“Ena iotioti ni veisiga,” e kaya na Kalou, “Au na sovaraka na yaloqu vei ira na tamata kece ga, era na parofisai na luvemuni tagane kei na luvemuni yalewa, era na raivotu na nomuni cauravou, era na tadra tale ga na nomuni qase.+18 Au na sovaraka tale ga na yaloqu ena gauna ya vei ira na noqu dauveiqaravi tagane kei na yalewa, era na qai parofisai.+19 Au na cakava eso na ka veivakurabuitaki mai lomalagi e cake kei na ivakatakilakila ena vuravura e ra—na dra, na bukawaqa, kei na kubou.20 Ena vuki na matanisiga me butobuto kei na vula me dra, ni bera ni qai yaco mai na siga i Jiova,* e levu qai lagilagi.21 Era na bula o ira kece era masuta na yaca i Jiova.”’*+22 “Kemuni na Isireli, ni rogoca na vosa qo: Na Kalou e vakatakilai Jisu na kai Nasareci vei kemuni, ena nona solia vua na kaukaua me cakamana, me cakava na cakacaka veivakurabuitaki, kei na ivakatakilakila ena kemuni maliwa,+ me vaka oni kila,23 o koya qo a soli vei kemuni me vaka e nakita qai kila e liu na Kalou,+ oni vakota ena kau, oni vakamatea ena ligadra na daucaka ca.+24 Ia e vakaturi koya na Kalou+ ni sereka na ivau ni mate, baleta ni sega ni rawa ni vauci tiko ga kina.+25 Ni kaya o Tevita me baleti koya: ‘Au raici Jiova* ni tu ga e mataqu, e tu ga e ligaqu imatau meu kua vakadua ni yavalati.26 Ena vuku ni ka qo e reki kina na lomaqu, e marau vakalevu na yamequ. Au na vakacegui tale ga ena inuinui,27 ni oni na sega ni biuti au ena iBulubulu,* oni na sega tale ga ni vakatara me vuca na yagona na nomuni tamata yalodina.+28 Oni vakatakila vei au na sala meu bula kina, oni na vakasinaiti au ena marau levu e matamuni.’+29 “Raveitacini, meu se tukuna vakadodonu mada na ka e baleti koya na ulunivuvale o Tevita, ni a mate, e bulu,+ se tu ga vei keda na nona ibulubulu me yacova mai na siga qo.30 Ni a parofita o koya, e kila tale ga ni a bubuluitaka vua na Kalou ni na dabe ena nona idabedabe vakatui e dua na nona kawa,+31 e sa raica rawa tu yani o koya na nona vakaturi na Karisito, e dau tukuna tale ga ni na sega ni biu tu mai na iBulubulu,* se me vuca na yagona.+32 O Jisu sara ga qo a vakaturi koya na Kalou, keimami a vakadinadinataka kece sara ga.+33 O koya gona, a vakacerecerei ina ligaimatau ni Kalou+ qai soli vua na yalo tabu a yalataka o Tamana,+ qo sara ga na ka e sovaraka mai me vaka dou raica, dou rogoca tale ga.34 Ia e sega ni lako cake i lomalagi o Tevita, e tukuna ga, ‘E kaya o Jiova* vua na noqu Turaga: “Dabe ena ligaqu imatau35 meu vakamalumalumutaki ira mada na kemu meca mera itutu ni yavamu.”’+36 O koya gona, me kila na vuvale taucoko e Isireli ni o Jisu oni vakamatea ena kau+ e lesi koya na Kalou me Turaga,+ me Karisito tale ga.”37 Nira rogoca ya, e coka sara ga na lomadra, era qai kaya vei Pita kei ira na vo ni yapositolo: “Raveitacini, na cava me keimami cakava?”38 E qai kaya vei ira o Pita: “Ni veivutuni,+ ni papitaiso kece+ ena yaca i Jisu Karisito me vosoti kina nomuni valavala ca,+ ena qai soli vei kemuni na iloloma soli wale, na yalo tabu.39 Ni a tau na vosa ni yalayala+ vei kemuni, vei ira na luvemuni, kei ira kece era tu vakayawa, o ira kece ena kacivi ira o Jiova* na noda Kalou.”+40 Levu tale na vosa e tauca ena nona vakamacala sara ga vakavinaka vei ira kei na nona vakauqeti ira ni kaya: “Moni vakabulai mai na itabatamata takelo qo.”+41 Era mani papitaiso+ ena siga ya e rauta ni 3,000 nira ciqoma ena marau na nona vosa.+42 Era muria tiko ga na nodra ivakavuvuli na yapositolo, era dau soqoni vata,* era kana vata,+ era masu vata tale ga.+43 Era rere kece na tu e kea nira raica na levu ni nodratou cakacaka veivakurabuitaki kei na nodratou cakamana na yapositolo.+44 Era soqoni vata o ira kece na sa mai vakabauta ena nodra wasea na ka e tu vei ira,45 era volitaka nodra iyau+ kei na ka era taukena, ra qai wasea na ka era rawata vei ira era leqa tu.+46 Era dau tiko ena valenisoro ena veisiga, ni duavata nodra inaki, era veivakani ena nodra vale ena reki kei na lomavinaka,47 era vakacaucautaka na Kalou, o ira tale ga na lewenivanua kece era taleitaki ira. Ena gauna vata ya e vakatubura tiko ga o Jiova* e veisiga na kedra iwiliwili na vakabulai.+
iVakamacala e ra
^ Penitiko ena vosa vaKirisi, e kena ibalebale “iKalimasagavulu.” Na solevu qo e dau vakayacori ena ika50 ni siga me tekivu wiliki mai na 16 ni Naisani.
^ Na matavosa “yasana o Esia” ena iVolatabu vaKirisi vaKarisito e vakaibalebaletaka na yasana vakaRoma e toka ena muaira kei Esia Lailai, e sega ni vakaibalebaletaka na iwase levu ni vuravura o Esia.


text:
SERE VOU – UNAISI BRUCE – TAGI NI VONU
Written by Rosena Volavola on September 29, 2022
‘TAGI NI VONU’ – Na matasere oqo e liutaka tiko o Emosi Taginadikalu,na turaga ni Vanuavatu mai na Yatu Lau,ka rau lagasere vata tiko kei na marama na watina o Losana Koro ka marama ni Kuku,Bau mai Tailevu.
‘UNAISI BRUCE’ – Oqo e dua na marama ni Tuvalu ka vakawati sara ki Namosi koro, ka 5 na nona i solisoli.E mai kacivi na nona bula o Unaisi,ka kerea na luvena ulumatua ka vakaitikotiko sara mai Tuvalu me buli e dua na kena sere na marama na tinana,ka me vakananaumi walega ni veiqaravi vinaka e a vakayacora ena gauna e se bula voli kina.
E rogo tale tiko ga ena sere oqo na voqa ni domo i Jesoni Tukana,naai liuli ni matasere na ‘SENILAGAKALI KEI KOROILAGI’.
E rawa nio rogoca talega na sere oqo ena VITIFM 92.2FM,92FM kei na 92.6FM.
VITIFM – E KAMICA QAI KACHII!!!!!
SOURCE – EMOSI TAGINADIKALU


text: 1 O yau o Paula na yapositolo i Karisito Jisu me salavata kei na loma ni Kalou, kei Timoci+ na tacida, vei kemuni na ivavakoso ni Kalou oni tiko mai Korinica, vei kemuni tale ga na yalosavasava e Akaia taucoko.+2 Me sobuti kemuni mada ga na loloma soli wale kei na vakacegu ni Kalou na Tamada, kei na Turaga o Jisu Karisito.3 Me vakacaucautaki na Kalou, na Tama ni noda Turaga o Jisu Karisito,+ na Tama ni yalololoma,+ na Kalou e dau vakacegui keda ena ka kece,+4 e vakacegui* keda ena veika dredre kece eda sotava,+ meda vakacegui ira+ kina era sotava na veimataqali ituvaki dredre ena vakacegu vata ga e vakacegui keda kina na Kalou.+5 Ni levu dina na ka rarawa eda sotava ena noda vakabauti Karisito,+ eda vakacegui tale ga vakalevu ena vuku i Karisito.6 Ke keitou sotava na veika dredre, e kena inaki moni vakacegui moni vakabulai tale ga kina, ke keitou vakacegui, e kena inaki moni vosota kina na rarawa vata ga keitou sotava.7 E dei vinaka tu na neitou nuitaki kemuni, e dina nida na rarawa vata, ia keitou kila nida na vakacegui vata tale ga.+8 Ni keitou sega ni vinakata raveitacini moni lecava na veivakararawataki keitou sotava ena yasana o Esia.*+ Keitou sega sara ga ni taqea rawa, keitou sega mada ga ni kila se keitou na bula se sega.+9 Keitou nanuma ni keitou sa totogimate, ia me keitou kua ni nuitaki keitou, me keitou nuitaka ga na Kalou+ e dau vakaturi ira na mate.10 E vakabulai keitou gona ena ituvaki rerevaki ya, keitou kila ni na vakabulai keitou tale. Keitou nuitaki koya tale ga ni na vakabulai keitou+ ena veisiga se bera mai.11 E rawa ni oni tokoni keitou ena nomuni masulaki keitou,+ mera cabora kina e levu na nodra masu ni vakavinavinaka ena vuku i keitou me baleta na veika e soli vakayalololoma vei keitou.+12 E tiko na ka me keitou sakitaka ena neitou itovo e vuravura, vakabibi vei kemuni, ni keitou a savasava, keitou dau dina tale ga me salavata kei na loma ni Kalou. Qo e sega ni vuku vakatamata,+ e loloma soli wale ga ni Kalou. E ivakadinadina tale ga ni ka qo na neitou lewaeloma.13 Keitou sega ni vola yani e dua tale na ka, na ka ga oni wilika rawa qai kila, au nuitaka ni oni na kila vinaka tiko ga na veika qo,14 me vaka ga na nomuni kila vinaka eso na ka, eso vei kemuni oni sakitaki keitou, me vaka ga ni keitou na sakitaki kemuni ena siga ni noda Turaga o Jisu.15 O koya gona, ena noqu nuidei qo, au a nakita kina meu lako yani e liu vei kemuni moni vakamarautaki tale.*16 Au nakita meu sikovi kemuni ena noqu ilakolako i Masitonia, mai kea, au na lesu tale yani vei kemuni, oti moni talaci au ena noqu ilakolako i Jutia.+17 Au taura vakamamada na ka au sa nakita? Vakacava, au nakita meu cakava eso na ka ena vuku ni noqu gagadre ga vakatamata, meu kaya “Io, io” oti au kaya tale “Sega, sega”?18 Ni daudina na Kalou, keitou na sega gona ni vakaio, oti me keitou vakasega tale.19 E “io” ga na “io” vua na Luve ni Kalou, o Karisito Jisu. E sega ni “io” me qai “sega” tale, o koya keitou vunautaka vei kemuni, o yau, o Silivenuse,* kei Timoci.+20 Se mani levu vakacava na ka e yalataka na Kalou, era “io” kece ena vuku i luvena.+ O koya gona, ena vukuna tale ga e tukuni kina na “Emeni” vua na Kalou,+ me vakalagilagi kina ena vukuda.21 Na Kalou ga e vakadeitaka ni o kemuni kei keitou eda nei Karisito, e lumuti keda tale ga.+22 Sa solia tale ga vei keda na ivakadei+ kei na ivakatakilakila ni ka me muri mai, oya ni sobuta na lomada na yalo tabu.+23 Au kaciva na Kalou me noqu ivakadinadina. Au se sega ni lako yani i Korinica niu sega ni vinakata moni rarawa vakalevu.24 Keitou sega ni lewa na nomuni vakabauta,+ keitou nomuni itokani vakacakacaka ga moni marau kina, ni oni dei tiko ga ena vuku ni nomuni vakabauta.


text:
I nau dua bulu sai kemuni
Niu mai au vakamamasu vei kemuni
Ni vosoti au nau
Kena rai loma bibi
Koi au nomuni au na luvemuni
E dina niu sakasaka, lecai ka
Mo vosa meu sauma vakawasoma
I nau mo vosota ni
Au na tovolea tikoga
Isa nau (lei tinaqu) isa nau (isa tinaqu)
Vosota na noqu ivakarau
Isa nau (lei tinaqu) isa nau (isa tinaqu)
E bibi tu oqo tu oqo na noqu dinau
Na dina, na vosota, na loloma
Tudei ena voqa ni nomu vosa
Vei vakavulici ni yalo e vu dina mai loma
Niu vuturi o maroroya
Vei vakavulici ni yalo e vu dina mai loma
Niu vuturi o maroroya


text: 23 Era mani tucake kece na ilala levu mera kauti koya vei Pailato.+2 Oti era sa qai beitaki koya+ nira kaya: “Keimami raica na tamata qo ni vagolei ira tiko vakatani na lewenivanua, e tarova na soli ivakacavacava vei Sisa,+ e kaya tale ga ni o koya na Karisito na tui.”+3 E tarogi koya o Pailato: “O iko na nodra Tui na Jiu?” E sauma o Jisu: “O sa kaya tiko ga mai qori.”+4 Mani kaya o Pailato vei ira na iliuliu ni bete kei ira na lewenivanua: “Au sega ni raica e dua na cala vua na tamata qo.”+5 Era cike toka ga nira kaya: “E yavalati ira na lewenivanua ena nona veivakavulici ena vanua taucoko o Jutia, e tekivu sara ga mai Kalili me yaco mai ke.”6 Ni rogoca ya o Pailato sa qai vaqaqa se kai Kalili dina se sega.7 Ni kila ni tiko ena yasayasa e lewa o Eroti,*+ e mani vakatalai koya vei Eroti ni a tiko tale ga mai Jerusalemi ena gauna ya.8 Ni raici Jisu o Eroti, dua na ka nona marau ni sa dua na gauna balavu nona via raici koya, ni a rogoca voli ga na kena itukutuku+ qai via raica sara ga eso nona cakamana.9 E levu na taro e tarogi koya kina, e galu toka ga o Jisu.+10 Ia era sega ni dabe dei na iliuliu ni bete kei ira na vunivola, e kaukaua na gusudra ena levu ni nodra veibeitaki.11 E qai vakasewasewani koya+ o Eroti kei ira nona sotia, e vakalialiai koya+ tale ga ena nona vakasulumi koya ena dua na isulu totoka, qai vakatalai koya lesu vei Pailato.12 Erau mai veitokani tale o Eroti kei Pailato ena siga sara ga ya, ni rau dau veimecaki tu.13 E kacivi ira vata mai na iliuliu ni bete, ira na veiliutaki, kei ira na lewenivanua o Pailato14 qai kaya vei ira: “Oni kauta mai na tamata qo ena nomuni kaya ni uqeti ira na lewenivanua mera vakaduduile. Niu vakatarogi koya e matamuni e sega sara ga ni dua na ka au raica me tokona nomuni veibeitaki.+15 O Eroti mada ga e vakasukai koya mai ni sega ni raica e dua na ka, e sega ni cakava o koya e dua na cala me mate kina.16 Au na totogitaki koya+ ga qai sereki koya.”17* ——18 Ia era qai kailavaka kece yani, “Vakamatea na tamata qori,* sereki Parapa ga vei keimami!”+19 (Na tagane qo a bala i valeniveivesu ni saqata na veiliutaki ena koro, e laba tale ga.)20 E vosa tale vei ira o Pailato ni vinakata me sereki Jisu.+21 Era qai kailavaka yani: “Me lauvako ena kau! Me lauvako ena kau!”*+22 E kaya vei ira ena ikatolu ni gauna: “Baleta? Na cava nona cala? Au sega ni raica vua e dua na ka me mate kina, au na totogitaki koya ga qai sereki koya.”23 Sa qai rogolevu ga na domodra ena nodra cikeva me vakamatei,* e robota na vanua na domodra.+24 Mani lewa o Pailato me sa yaco ga na lomadra.25 E sereka na tagane a bala i valeniveivesu ni a saqata na matanitu e laba tale ga, na tagane era cikeva me sereki, sa qai soli Jisu yani vei ira me vaka na nodra gagadre.26 Nira sa kauti koya yani, era qai vesuki Saimoni na kai Kirini ni lesu tiko mai na lomanivanua. Era vakataqara vua na kaunirarawa* me colata ni muri Jisu.+27 Era muri koya voli e dua na ilala levu sara, ra wili kina na yalewa, era tavia na seredra ena levu ni nodra rarawa nira tagicaki koya.28 E vuki o Jisu vei ira na yalewa qai kaya: “Kemuni na luvei Jerusalemi, ni kua ni tagicaki au. Ni tagicaki kemuni ga kei ira na luvemuni.+29 Raica! Ena yaco mai na siga era na qai kaya, ‘Era marau na yalewa era sega ni vakaluveni, na katonigone e sega ni vakasucu gone, kei na sucu e sega ni sucumi!’+30 Era na qai kaya ina veiulunivanua, ‘Lutuki keimami mai!’ ina veidelana, ‘Vunitaki keimami!’+31 Baleta ke ra cakava tiko qo ni se drokadroka na kau, ena qai wacava ni sa madu?”32 Erau kau tale ga yani e rua na tagane dau basulawa me ratou lai vakamatei vata.+33 Nira yaco ina vanua e vakatokai o Qavokavoka,+ era sa qai vakoti koya ena kau e yasadrau na daubasulawa, e dua ena imatau, dua tale ena imawi.+34 Ia e kaya o Jisu: “Tamaqu, vosoti ira, era sega ni kila na ka era cakava tiko.” Era sa qai vakawirimadigi mera vota nona isulu.+35 Era mani vakararai tu yani na tu e kea. Ia era kaya ena veivakanini na veiliutaki: “E lai veivakabulai sara tiko, ke Karisito, na Digitaki ni Kalou,+ me vakabulai koya mada e liu.”36 Era vakalialiai koya mada ga na sotia, era lako yani vakavoleka ra qai solia vua na waini wiwi.+37 Era kaya: “Ke o nodra Tui na Jiu, vakabulai iko.”38 E volai tale ga e cake e dua na matavosa e kaya: “Qo na nodra Tui na Jiu.”+39 Ia e vosavakacacataki koya e dua vei rau na dau basulawa eratou vakaliligi vata:+ “O iko na Karisito? Ke o Karisito vakabulai iko mada, vakabulai keirau tale ga.”40 E cudruvi koya na dau basulawa adua qai kaya: “O sega ni bau rerevaka na Kalou, o iko mada ga o lewai tiko?41 E ganiti kedaru qori, daru totogitaki me isau ni nodaru ivalavala, ia na turaga qo e sega sara ga ni dua na ka ca e cakava.”42 E tomana: “Jisu, qai nanumi au ni oni sa tiko ena nomuni Matanitu.”+43 E qai kaya vua: “Au tukuna vakadodonu vei iko nikua, daru na tiko vata mai Parataisi.”+44 Se qai rauta tiko na ikaono ni aua,* ia e qai butobuto na vanua taucoko me lai yacova sara na ikaciwa ni aua,*+45 ni sega ni cila mai na siga, e qai kasei veimama+ na ilati ni valenisoro.+46 E kaci yani ena domoilevu o Jisu: “Tamaqu, au sa solia na noqu bula*+ ina ligamuni.” Ni cavuta oti na vosa ya, sa qai ciba.*+47 Ni raica na turaganivalu na ka e yaco, sa qai vakacaucautaka na Kalou, e kaya: “Qo dina e dua na turaga yalododonu.”+48 Nira raica tale ga na veika e yaco na ilala levu era tu e kea, era tavia na seredra nira lesu i vale.49 Era tu yani vakayawa o ira kece na kilai koya. O ira tale ga na yalewa era muri koya mai Kalili era raica na veika e yaco qo.+50 E dua na turaga na yacana o Josefa, e lewe ni Matabose,* e turaga vinaka qai turaga yalododonu.+51 (E sega ni tokona na tagane qo na nodra inaki ca kei na ka era cakava.) E kai Arimacea, e dua na nodra koro na kai Jutia, qai waraka voli o koya na Matanitu ni Kalou.52 E lako vei Pailato qai kerea na yago i Jisu.53 E kauta sobu mai+ na yago i Jisu, solega ena dua na lineni matailalai, e lai vakadavora sara ena dua na ibulubulu e ta ena vatu,+ e sega ni dua e se vakadavori kina.54 Qo na siga ni Vakavakarau,+ sa voleka tale ga na Siga ni Vakacecegu.+55 Ia era muri tale ga yani na yalewa era a tomani koya mai Kalili mera lai irova na ibulubulu nanumi,* mera raica se davo tu vakacava na yagona,+56 era mani suka mera lai vakarautaka eso na isaluaki kei na ilumu boivinaka. Ia era cegu ena Siga ni Vakacecegu+ me vaka e vakaroti ena Lawa.


text:
Cakacaka
Manidia Telecoms akaude
Carrier
relations
manager
Me tiki ni dua na cakacaka vou, o na cakacaka vakavoleka sara kei na Manidia Dairekita me vukea na kena tavoci na noda cakacaka vou telecom ki na & vou era tu kina na kasitama. O na namaki mo veimaliwai vata kei ira na kasitama ena talevoni kei na veirai mata, solia na talevoni, & na kalasi me baleta na vuli, ka vakatulewataka eso na ivakarau ni itukutuku raraba ni bisinisi ka vukea na kena cicivaki na bisinisi ena KPI dauvakalutu.
Sa rawa talega me dua na tiki ni cakacaka raraba kei na sala ni bula raraba e vakaitavi ena itavi. E yaga na vuli. E dodonu me tiko vei iko e dua na itovo ni veitokani kei na veimaliwai ka vakauqeti sara vakalevu mo rawata kina na cakacaka oqo.
Na auwa ni cakacaka e 95pm mon-Fri ia ena gadrevi talega mo cakacaka ena bogi ni Lotu eso (mai vale) ka laki tiko ena dua na vuli ni macawa ka yaco tiko.
Eda sa vaqara tiko na ivakatagedegede ni cakacaka vata kei na so na volivoli se veika vakabisinisi. Oqo e rawa ni oka kina na veiqaravi e loma, BDM, kei na volivolitaki, telesales se qiriti na veika e sotavi ena valenivolavola. Eda marautaka talega na noda kerecuru mai na qeretueti ka sega ni dua na ka e rawa ni dau taleitaka vakalevu ka vakauqeti me da qaqa kina. Na Telecoms e sotava e sega ni yaga.
Tekivu na isau ni £18,000
Ikuri ni ilesilesi/bonisi ena £30,000 dua na annum
Laptop ni kabani
Talevoni veikauyaki
Kasi na
Ilakolako ki vuravura
Veituberi taucoko e soli
Mataqali cakacaka: tudei, tudei
Isau: £18,000.00 ki na £48,000.00/yea
Job Responsibilities:
Maintain and strengthen relationships with international partners
Develop and direct sales efforts to attract new clients and sign new agreements
Present our services/existing projects to MNOs to grow our global footprint
Assist the company’s other departments in case of appropriate issue.
Analyse, determine and meet market needs
Liaise with NOC and technical departments to establish interconnects
Required Skills:
IT literate
Excellent communication skills
Work experience in telecoms carrier relations
Responsible and well-organized personality
Good analytical skills
Salary: $60,000 OTE
Location: Work from home
Vacancies: 1
Job Types: Flexi-time, 1 year contract


text:
Biuvanua
E biuvanua sai koya na yawa sara ni nodra toso na manumanu yadua, ena dau tu ga ena dua na gaunaki. Sa ivakarau tudei duadua ni biuvanua ena ecology. E kunei ena ilawalawa ni manumanu lelevu kece, oka kina na vuka, vakasucuna, ika, qasi, bula e vanua e wai, manumanu lalai, kei na veimataqalikai. Na ivakasaribariba me baleta na biuvanua e rawa ni yaco kina na draki ni vanua, na kena rawati na kakana, na gauna ni yabaki se me tikoga na vuna. Me na wiliki me vaka e dua na biuvanua dina, ka sega walega ni dua na vakasavi se irruption, na nodra toso na manumanu e dodonu me dua na ka vakayabaki se gaunaki vakavudua.
Ena vuka, E rauta ni 1,800 na vuka species e rawa ni biuvanua vakayawa sara ena veiyabaki me sauma na draki. E vuqa vei ira na migrations oqo era vualiku kei na ceva, ka species na nodra vakani kei na bucina ena vualiku kei ulubale ena vulaikatakata, ka ra toki ena vica na drau na kilomita ceva me baleta na vulaibatabata.


text:
VESU NA MARAMA MAI RAIWAI , ENA NONA VUKEI TUPALI (KAIVESU)
Written by Rosena Volavola on September 27, 2022
E sa mai tauri vakavesu na marama yabaki 32, ena  bogi na noa, ena nona mai maroroya na cauravou o Lemeki Tupali o koya na kai vesu a dro mai valenibula ena Sigatabu sa oti.
Na marama oqo ea vesu mai ena nona i tikotiko mai Raiwai, ka kilakasamitaki ni a vukei Tupali ena nona a dro mai ena bogi ni sigatabu mai valenibula.
E mai vakaraitaka na Commisioner  ni Tabana ni Ovisa, o Brigadier Sitiveni Qiliho, ni kevaka e dua na lewenivanua e oka ena nona vukei o Tupali ena vauci kina lawa, ka na rawa talega ni vesu me vaka na veika e vauci tu ena Tabana ni Lawa ena noda vanua.
Vakarorogo tikoga mai ena VITIFM 92.FM/92.2FM/92.6FM
E KAMICA QAI KAJI !!!
SOURCE: fijivillage


text: 28 Ni keimami sa cabebula i vanua, keimami qai kila ni yaca ni yanuyanu ya o Melita.+2 Era kauaitaki keimami dina na itaukei ni yanuyanu qo.* Era mai vakawaqa buka, era ciqomi keimami tale ga ena vuku ni tau ni uca kei na batabata.3 Ia e lai tomika mai o Paula e vica na tikinikau qai biuta ena buka sa waqa tu. Ena katakata ni buka e dolo mai kina e dua na gata poisoni qai viviga na ligana.4 Nira raica na itaukei ni sa lili tu e liga i Paula na gata poisoni qo, era sa qai veikayaka: “E daulaba dina o ka qo. E sa cabebula mai wasawasa, ia e sega ni laivi koya me bula o Lewadodonu.”5 E qai kuretaka na gata ya ina buka o Paula, e sega ni dua na leqa e yacovi koya.6 Era namaka tiko me vuvuce mai na yagona se me qiqi matemate vakasauri. Ni sa dede mai nodra wawa ra sega tale ga ni raica me yacovi koya na leqa, sa qai veisau tale nodra vakasama ena nodra kaya ni kalou.7 E toka voleka ga e kea na itikotiko nei Pupiliu, e dua na turaga kilai ena yanuyanu qai vaqele levu. E ciqomi keimami qai qaravi keimami voli ena yalo ni veinanumi dina ena loma ni tolu na siga.8 A davo voli na tamai Pupiliu ni tauvi koya na katakata kei na cokadra, e lako vua o Paula qai masulaki koya, tabaki koya e ligana, mai bula vinaka yani.+9 Ni yaco oti ya, era lako tale ga vua na vo ni lewenivanua ena yanuyanu era tauvimate, ra mani vakabulai.+10 Dua na ka nodra vakavinavinaka, era kauta mai e levu sara na iloloma. Ni keimami sa vakarau seredali, era sa qai usana mai na ka keimami gadreva.11 Oti tale e tolu na vula keimami soko ena dua na waqa ni Alekisadria a mai vakaruru ena yanuyanu ena vulaililiwa, qo na ka e volai toka ena muailiu ni waqa, “Luvei Seusi.”12 Keimami lai kele siga tolu toka ena wavu o Sairakuse,13 mai kea keimami soko wavoki sara me yaco i Rijio. Oti e dua na siga keimami sa qai muria yani e dua na batinicagi mai na ceva, keimami yaco sara i Putioli ena ikarua ni siga.14 Keitou sota e kea kei na so na veitacini, keitou mani kerei me keitou tiko tale mada me vitu na siga. Mai kea keitou qai lako i Roma.15 Nira rogoca na keitou itukutuku na veitacini, era sa qai mai tavaki keitou sara ena Makete i Apio kei na Buretolu. Ni raici ira o Paula, e vakavinavinakataka sara ga na Kalou, e vakayaloqaqataki tale ga.+16 Ni keimami yaco yani i Roma, e vakatarai me tiko duadua ga o Paula me yadravi koya tiko e dua na sotia.17 Ia ni oti e tolu na siga e kacivi ira na nodra vakailesilesi na Jiu. Nira sa soqoni vata mai, e kaya vei ira: “Raveiwekani, au sega ni cakava e dua na ka meu saqati ira kina na lewenivanua se meu beca nodra ivakarau na tukada,+ ia era vesuki au mai Jerusalemi ra soli au sara ina ligadra na kai Roma.+18 Nira vakatarogi au oti,+ era vinakata sara mera sereki au nira sega ni raica e dua na yavu meu vakamatei kina.+19 Ia nira cata na Jiu, au sa kerea ga kina me rogoci au o Sisa.+ Au sega ni cakava qo meu beitaka kina na noqu vanua.20 Qo na vuna au vinakata kina meda sota meu rawa ni vosa vei kemuni, ena vuku ni inuinui e baleti Isireli au mai vesu tu kina ena sinucodo qo.”+21 Era qai kaya vua: “Keimami se sega ni taura e dua na ivola mai Jutia me baleti iko, se me lako mai e dua na wekada me mai vakasavuya se tukuna e dua na ka ca me baleti iko.22 Ia keimami nanuma ni vinaka me keimami rogoci iko sara ga, ni keimami kila ni dau vosavakacacataki na matalotu qo+ ena veivanua kece ga.”+23 Era mani lokuca e dua na siga mera sota kei koya, ra qai lako yani vakalewe levu ina nona icili. E vakamacalataka vei ira ena nona vunautaka sara vakavinaka na veika e vauca na Matanitu ni Kalou, me uqeti ira ena veika e baleti Jisu+ ena Lawa e vola o Mosese+ kei na nodra ivola na Parofita.+ E vakamacala tiko mai na mataka me yacova sara ni sa karobo.24 Eso era vakabauta na ka e tukuna, eso tale era sega ni vakabauta.25 Nira se duiyaloyalo tiko ga, era mani biubiu. E qai cavuta na vosa qo o Paula:“E donu vinaka na nona a tukuna na parofita o Aisea vei ira na tukamuni ena veiuqeti ni yalo tabu,26 e kaya: ‘Lako vei ira qo mo kaya: “Oni na rogoca sara ga, ia oni na sega ni kila, oni na raica dina, ia oni na sega sara ga ni kunea.+27 Ni sega ni malele mai na lomadra na tamata qo, e didivara na daligadra, era sogota tale ga na matadra, mera kua ni rai e matadra, se rogo e daligadra, mera kila e lomadra na kena ibalebale ra qai saumaki mai meu vakabulai ira.”’+28 Moni kila gona, ni sa kacivaki yani ina veimatanitu na veivakabulai ni Kalou,+ era na vakatudaliga dina kina.”+29* ——30 E vakaitikotiko voli ga o Paula ena vale e sauma me rua na yabaki,+ qai dau vakacegui ira kece na lako yani vua,31 e vunautaka vei ira na Matanitu ni Kalou, e vakavulici ira tale ga ena veika me baleta na Turaga o Jisu Karisito ena doudou+ qai sega ni dua e tarovi koya.


text:
Vakacava sa Parofisaitaki tu na Nodra iTovo e Levu Nikua?
Kena isau vakaivolatabu
Io, sa tukuna tu na iVolatabu ni na qai torosobu ga nodra itovo, kei na ka era vakasamataka e levu ena gauna qo. Era na sega ni taleitaka na itovo vinaka, era na sega tale ga ni veiyaloni. a (2 Timoci 3:1-5) Ia e kaya tale ga na iVolatabu, eso era na sega ni vakatotomuria nodra itovo ca e levu. Era na vorata na veivakamuai cala ena veivuke ni Kalou. Era vulica tale ga me salavata kei na loma ni Kalou na ka era vakasamataka, kei na ka era cakava.—Aisea 2:2, 3.
Ena ulutaga qo
Cava e kaya na iVolatabu me baleta nodra itovo e levu nikua?
Ena tarai ira vakacava eso tale na nodra nanumi ira ga e levu?
Vakacava ena ca na nodra itovo e levu lai vakavuna na tikoyavavala?
Cava e kaya na iVolatabu me baleta nodra itovo e levu nikua?
E vakamacalataka na iVolatabu ni na ca na nodra itovo, kei na nodra ivakarau e levu. E vu kece qori ena nodra nanumi ira ga. Era na “sega ni lewa vinaka na yalodra,” era na “dau lomani ira ga,” era na “lomana ga na marau era sega ni lomana na Kalou.”—2 Timoci 3:2-4.
Io, e levu nikua era nanumi ira ga, ra cakava ga na ka e yaga vei ira, na ka era marautaka, kei na ka era nanuma ni na vakainaki kina nodra bula, kei na so tale na ka. Qori e vakavuna mera “sega ni vinakata na ka e dodonu,” ra qai cata na itovo vinaka. Era ‘sega tale ga ni dau vakavinavinaka.’ Ya na nodra sega ni vakavinavinakataka na ka era taukena, se na ka e caka vei ira.—2 Timoci 3:2, 3.
Na yalo ni nanumi koya ga e uqeta eso tale na itovo ca e parofisaitaka na iVolatabu ni na yaco nikua:
Kocokoco. Levu “era na lomana na ilavo.” Era nanuma ni na vinaka nodra bula ke levu nodra ilavo, kei na iyau.—2 Timoci 3:2.
Dokadoka. Levu era na “dau tukutukuni ira, era na qaciqacia,” ra qai “dokadoka.” (2 Timoci 3:2, 4) Era na tukutukuni ira ena ka era cakava, nodra itovo, se nodra iyau.
Dau vakaucaca. Levu nikua era “dau veibeci,” qai “dau vakauvosa.” (2 Timoci 3:2, 3) Qori e rawa ni vakaibalebaletaki ira na vosa vakacacataki ira eso tale, se ra tukuna na veika lasu me baleti ira se na Kalou.
Yalokaukaua. E levu era na “sega ni yalodina, era na sega ni via okati ena dua na veiyalayalati, dau veiliumuritaki,” ra qai “domoqa.” (2 Timoci 3:2-4) Era na yalodredre, era na sega ni via walia na leqa, se mera cakava na ka era yalataka.
iTovo kaukaua. Levu nikua “era na voravora,” era dau cudru katakata, ra lai cakava kina eso na ka vakadomobula.—2 Timoci 3:3.
iValavala tawadodonu. E tukuna o Jisu ni na “tubu na ivalavala tawadodonu” ena noda gauna. (Maciu 24:12) E kaya tale ga ni na levu na “tikoyavavala.”—Luke 21:9.
Sega na veilomani ena vuvale. O ira na “talaidredre vei ira nodra itubutubu” ra qai ‘sega ni veilomani [vakavuvale],’ era na sega ni kauaitaki ira na wekadra. Era cakava tale ga na itovo torosobu, kei na itovo kaukaua ena nodra vuvale.—2 Timoci 3:2, 3.
Veivakaisini nodra lotu. Levu e “vakarairai ga na nodra qarava na Kalou.” (2 Timoci 3:5) Era sega ni via muria na ka e vinakata na Kalou, era cakava ga na ka era via rogoca vei ira na iliuliu ni lotu.—2 Timoci 4:3, 4.
Ena tarai ira vakacava eso tale na nodra nanumi ira ga e levu?
Na nodra nanumi ira ga e levu, e lai vakavuna mera lomabibi kina eso tale ra qai nuiqawaqawa. (Dauvunau 7:7) Kena ivakaraitaki, o ira na lomana na ilavo era rawa ni lawakitaki ira eso tale. Levu era sega ni dauloloma era rawa ni vakalolomataki ira na wekadra, vakavuna mera lomabibi kina, ra qai via vakamatei ira. E dau dredre vei ira na vakalolomataki mera guilecava na ka ca e caka vei ira.
Cava sa qai torosobu ga kina na nodra itovo e levu?
E kaya na iVolatabu na vuna sa qai torosobu kina nodra itovo e levu:
Lailai nodra lomana na Kalou, kei na wekadra. (Maciu 24:12) E levu gona era nanumi ira ga.
E vagalalataki mai lomalagi o Setani na Tevoro, qai biu sobu mai vuravura. (Vakatakila 12:9, 12) Tekivu mai na gauna qori, sa rawai ira tiko e levu mera nanumi ira ga.—1 Joni 5:19.
Cava meda cakava ni ca nodra itovo eso tale?
E kaya na Vosa ni Kalou: “Lako tani mai vei ira e va qo na nodra ivakarau.” (2 Timoci 3:5, Easy-to-Read Version) E sega ni kena ibalebale qori meda yawaki keda mai vei ira. Ia meda kua ga ni veitokani kei ira era nanumi ira ga, ra qai sega ni vakabauta na Kalou.—Jemesa 4:4.
Vakacava ena ca tu ga na nodra itovo?
Sega. E kaya na iVolatabu eso “era rarawataka, era vutugutaka na ka vakasevaki kece e vakayacori tiko.” (Isikeli 9:4) Era na sega ni nanumi ira ga, ra qai vakalaiva na ivakatagedegede ni Kalou me dusimaki ira. Ena kilai ena nodra ivosavosa, kei na nodra itovo nira duidui mai vei ira eso tale. (Malakai 3:16, 18) Kena ivakaraitaki, era na saga mera dau veiyaloni kei ira kece na tamata, era na sega tale ga ni vakaitavi ena ivalu kei na itovo kaukaua.—Maika 4:3.
Vakacava ena ca na nodra itovo e levu lai vakavuna na tikoyavavala?
Sega. Ena sega ni yaco tu ga na duiyaloyalo, kei na itovo kaukaua. Ia na Kalou ena vakarau vakarusai ira na sega ni muria tiko nona ivakatagedegede. (Same 37:38) Ena vakarautaka na “vuravura vou,” se o ira na ilawalawa tamata vou era yalomalumalumu mera marautaka na vakacegu me tawamudu . (2 Pita 3:13; Same 37:11, 29) Na inuinui qori e sega ni tadra wale ga. Nikua, na iVolatabu sa vukei ira e levu mera veisautaka nodra ivakarau ni bula me salavata kei na ivakatagedegede ni Kalou.—Efeso 4:23, 24.
a E vakaraitaka na iVolatabu kei na ka e yaco tiko e vuravura nikua, nida sa donuya tu na “iotioti ni veisiga.” Ena vakilai kina e levu na ka “dredre,” kei na veika “rerevaki.” (2 Timoci 3:1; King James Version) Me ikuri ni vakamacala, raica na ulutaga “Na Cava na iVakatakilakila ni ‘iOtioti ni Veisiga’ se na ‘iVakataotioti’?”


text:
KUA NI BECA NA MATE KAUTA MAI NA MI NI MANU.
Written by Maria Solomone on March 5, 2022
Mi ni manu se Leptospirosis me vaka na ka e vakaraitaka na noda minisitiri ni bula ni rauta 567 esa tauvi ira na yabaki ga qo ka tarai Viti kece tiko.
Toso cake tiko ga na kena veitauvi na Leptospirosis pc:rnz
Laurai ni levu na curu e valenibula era tauvi Leptos yani. Da qaqarauni. Maumau na lewe 23 era mai vakaleqai ena vuku ni matetaka qo.
Qarauna vinaka na kena dewa na Leptospirosis PC:MoH
Ena rivote ni nodratou vakadidike e laurai ni levu tiko ga nai taukei era tauvi Mi ni manu. Rawa ni dua na vuna baleta ni da vaka bai ni manumanu se da butuka na vanua soso ka da sega ni vakaivava ki nai teitei se bai se da vakamanumanu e vale ka rawa ni dewavi keda kina na bacteria ni Leptospirosis.
Rawa ni dewa mai na Mi ni manu.
Bulumakau vuaka kalavo kei na koli ka ra tauvimate rawa tiko e rawarawa nira vadewa manumanu lalai veikeda keda sega ni qaqarauni. Dara tiko nomui vava.
pc:credilhealth.com
Kenai vakatakilakila na liliwa se katakata ni yago, momosi na masela, mosi ni ulu, damudamu ni yaloka ni mata, sega ni via kana, lualua kei na boiri ni ulu. Kaya na vuniwai ni rawa ni walia na Leptospirosis ena antibiotics ia yalovinaka kauti iko ga vei vuniwai kei nasi me rau qaravi iko. Kua ni beca na leptos.
Varorogo tiko ga mai ena VITIFM
source:MoH


text: 12 E lako i Sikemi o Riopoami, era lako kece na Isireli i Sikemi+ mera buli koya me tui.+2 Ni rogoca ga qori o Jerepoami na luvei Nipati (se tiko ga e Ijipita ni a drovaki Tui Solomoni qai tiko mai Ijipita),+3 era talatala me kacivi mai. Oti qori e lako yani o Jerepoami kei na ivavakoso taucoko ni Isireli ra qai kaya vei Riopoami:4 “E vakadredretaka o tamamuni na neimami icolacola.+ Ia ke oni vakarawarawataka na itavi dredre i tamamuni, moni vakamamadataka na icolacola bibi e vakataqara vei keimami, keimami na qai qaravi kemuni.”5 E tukuna sara vei ira: “Moni lako mada me tolu na siga, oti moni qai lesu mai vei au.” Era mani lako na lewenivanua.+6 E taro ivakasala sara o Tui Riopoami vei ira na qase era dau vakasalataki Solomoni na tamana ena gauna se bula kina, e kaya: “Na ivakasala cava oni nanuma me tukuni vei ira qo?”7 Era kaya vua: “Ke o via qaravi ira na tamata qo nikua, mo vakadonuya na ka era kerea, mo vosa vakayalovinaka vei ira, era na nomu dauveiqaravi tiko ga.”8 Ia e sega ni muria o koya na nodra ivakasala na qase era tukuna vua, e taro ivakasala ga vei ira na cauravou era susu vata, era qaravi koya tiko.+9 E tarogi ira: “Na ivakasala cava oni nanuma me tukuni vei ira na tamata qo era kaya vei au: ‘Moni vakamamadataka na icolacola e vakataqara vei keimami o tamamuni’?”10 Era tukuna vua na cauravou era susu vata kei koya: “Qo na ka mo kaya vei ira na tamata era tukuna vei iko, ‘E vakabibitaka o tamamuni na neimami icolacola, ia o kemuni moni vakamamadataka vei keimami.’ Qo na ka mo tukuna vei ira, ‘Na iqaqaloniligaqu lailai ena vavaku, e mamare na dibi tamaqu.11 E vakataqara vei kemuni o tamaqu na icolacola bibi, ia au na kuria na nomuni icolacola. E kuitataki kemuni o tamaqu ena dali, ia au na kuitataki kemuni ena kuita e buki.’”12 E lako o Jerepoami kei ira kece na tamata vei Riopoami ena ikatolu ni siga me vaka e tukuna na tui: “Moni lesu mai vei au ena ikatolu ni siga.”+13 Ia e vosa vakaukaua na tui vei ira na lewenivanua, e sega ni muria na ivakasala era tukuna vua na qase.14 E vosa vei ira me vaka na nodra ivakasala na cauravou, e kaya: “E vakabibitaka o tamaqu na nomuni icolacola, ia au na kuria na nomuni icolacola. E kuitataki kemuni o tamaqu ena dali, ia au na kuitataki kemuni ena kuita e buki.”15 E mani sega ni vakarorogo na tui vei ira na tamata ni vakavuna o Jiova+ na veisau qo, me vakayacori kina na ka e tukuna o Jiova vei Jerepoami na luvei Nipati ena gusu i Eaija+ na turaga ni Sailo.16 Nira raica kece na Isireli ni sega ni rogoci ira na tui, era kaya vua na tui: “Na cava na neimami ivotavota vei Tevita? E sega na neimami ivotavota vua na luvei Jese. Moni lesu vei ira na nomuni kalou, kemuni na Isireli. Mo lewa ga na nomu vale, Tevita!” Era lesu sara na Isireli ina nodra vale.*+17 Ia e liutaki ira tiko ga na Isireli era vakaitikotiko ena koro e Juta+ o Riopoami.18 E qai talai Etorami+ o Tui Riopoami, o koya e liutaki ira tiko na vakaroti mera cakacaka, ia era vakaviriki koya ena vatu na Isireli taucoko me mate. E vodo rawa ena nona qiqi o Tui Riopoami me dro i Jerusalemi.+19 Era vorata na Isireli+ na vuvale i Tevita me yacova mai na siga qo.20 Nira rogoca ga na Isireli kece ni sa lesu mai o Jerepoami, era kacivi koya ina isoqosoqo, ra qai buli koya me tui Isireli taucoko.+ E sega ni dua e muria na vuvale i Tevita, na yavusa ga i Juta.+21 Ni yaco i Jerusalemi o Riopoami, e soqoni ira sara na vuvale kece i Juta kei na yavusa o Penijamini, e 180,000 na tamataivalu vakavulici,* mera valuta na vuvale i Isireli mera vakasuka na veiliutaki vei Riopoami na luvei Solomoni.+22 E qai vosa na Kalou dina vei Semaia+ na tamata ni Kalou dina, e kaya:23 “Mo tukuna vei Riopoami na luvei Solomoni na tui Juta, vei ira kece na vuvale i Juta kei Penijamini, kei ira na vo ni lewenivanua,24 ‘Qo na ka e tukuna o Jiova: “Moni kua sara ni lako cake moni valuti ira na tacimuni na Isireli. Moni dui lesu ina nomuni vale, niu vakavuna me yaco na ka qo.”’”+ Era mani muria na vosa i Jiova, ra qai lesu ina nodra vale me vaka e tukuna vei ira o Jiova.25 E qai tarai* Sikemi+ o Jerepoami ena veiulunivanua e Ifireimi me tiko kina. Oti e biuta mai na vanua oya me tarai* Penueli.+26 E tukuna e lomana o Jerepoami: “Sa na vakasukai na matanitu ina vuvale i Tevita.+27 Ke ra lai vakacaboisoro tiko ga na tamata qo ina vale i Jiova i Jerusalemi,+ ena lesu ga na lomadra na tamata qo vua na nodra turaga o Tui Riopoami e Juta. Io era na vakamatei au ra qai lesu vei Tui Riopoami e Juta.”28 Ni taro ivakasala oti na tui, e bulia sara e rua na luvenibulumakau koula,+ e kaya vei ira na tamata: “Sa rui dredre moni lako cake i Jerusalemi. Kemuni na Isireli, qo ga na nomuni Kalou a kauti kemuni cake mai na vanua o Ijipita.”+29 E biuta sara e dua e Peceli,+ e biuta e dua tale e Tani.+30 Na ka qo e vakavuna mera valavala ca,+ era lako na tamata mera qarava na kena e tiko sara mai Tani.31 E tara o koya eso na vale ni sokalou ena vanua cecere qai lesi ira na bete mai vei ira na lewenivanua, era sega ni Livai.+32 E tauyavutaka tale ga o Jerepoami e dua na soqo ena ikawalu ni vula ena ika15 ni siga ni vula me vaka ga na soqo e Juta.+ E vakacaboisoro ena icabocabonisoro e cakava e Peceli+ vei rau na luvenibulumakau e bulia, e lesi ira na bete ni vanua cecere a tara e Peceli.33 E vakacaboisoro sara ena icabocabonisoro a cakava e Peceli ena ika15 ni siga ena ikawalu ni vula, ena vula ga e digia o koya. E mani tauyavutaka o koya e dua na soqo vei ira na Isireli, e lako cake ina icabocabonisoro me cabora na isoro kei na isoro kubou.


text:
Niu Yoka Siti
Niu Yoka Siti (New York City, NYC), kilai talega Niu Yoka (New York, NY), na koro populous duadua e Amerika. Ena dua na 2018 na iwiliwili e sivia ni 8,398,748 na kena veisoliyaki e rauta ni 302.6 lomanibai maile (784 km2), Niu Yoka e densely talega na siti lelevu lewena e Amerika. E tiko ena ceva ena nona vakasama na US ituvaki ni Niu Yoka, na siti sa usutu ni iwasewase ni Niu Yoka Peteriaki noda, na vanua peteriaki noda e vuravura ena cakacaka vaunafalawa. E voleka ni 20 millioni na tamata ena kena peteriaki na vanua vakaiwiliwili ka volekata na 23 millioni ena kena vanua vakaiwiliwili cokovata, sa dua vei ira na populous ni vuravura oqo me megasiti. Niu Yoka Siti sa vakamacalataki me vaka na ivakarau ni bula vakavanua, veika vakailavo, kei na media koroturaga e vuravura, na veivakayarayarataki ni vakabisinisi, veivakamarautaki, vakadidike, tekinolaji, vuli, politiki, saravanua, cakacakaniliga, kena ivakarau, kei na qito. Ki vale na itikotiko liu ni Matabose Kei Vuravura, Niu Yoka Siti sa dua na vale bibi ki na matau ni veiyasai vuravura veimatanitu.


text:
Na Veiyalayalati Makawa
Ai Vola Tabu: A yaca ni veivola yadua e Na Veiyalayalati Makawa[veisau | edit source]
- Ai matai ni vloa i Mosese sa vakatokai nai Vakatekivu
- Ai karua ni vola i Mosese sa vakatokai na Lako Yani
- Ai katolu ni vola i Mosese sa vakatokai na Vunau ni soro
- Ai kava ni vola i Mosese sa vakatokai na Tiko voli mai na lekutu
- Ai kalima ni vola i Mosese sa vakatokai nai Vakarua
- Ai vola kei Josua
- A kedrai tukutuku na Dauveilewai
- Ai vola kei Ruci
- Ai matai ni vola i Samuela
- Ai karua ni vola i Samuela
- Ai matai ni Kedrai vola na Tui
- Ai karua ni Kedrai vola na Tui
- Ai matai ni vola ni Veika sa caka e na veiguna
- Ai karua ni vola ni Veika sa caka e na veiguna
- Ai vola i Esera
- Ai vola i Niemaia
- Ai vola kei Esiteri
- Ai vola kei Jope
- Ai vola na Same
- Ai vola na vosa Vakaibalebale
- A nonai vola na Dauvunau
- na sere i Solomoni
- Ai vola i Aisea na Parofita
- Ai vola i Jeremaia na Parofita
- Ai vola i Isikeli na Parofita
- Ai vola i Taniela na Parofita
- Ai vola i Osea na Parofita
- Ai vola i Joeli na Parofita
- Ai vola i Emosi na Parofita
- Ai vola i Opetaia na Parofita
- Ai vola i Jona na Parofita
- Ai vola i Maika na Parofita
- Ai vola i Neumi na Parofita
- Ai vola i Apakuki na Parofita
- Ai vola i Sefanaia na Parofita
- Ai vola i Akeai na Parofita
- Ai vola i Sakaraia na Parofita
- Ai vola i Malakai na Parofita


text:
IWASEWASE 5
Cakacaka Vakaitalatala i Jisu ena Tokalau ni Joritani
“Levu era Vakabauti Koya.”—Joni 10:42
ENA IWASEWASE QO
WASE 82
Cakacaka Vakaitalatala i Jisu e Peria
Vakamacalataka o Jisu vei ira na rogoci koya na ka mera cakava mera bula kina. Vakacava se bibi tiko ga nikua nona ivakasala?
WASE 83
Veisureti ena Kanavata
Ni kana tiko o Jisu ena nona vale e dua na Farisi, e cavuta sara e dua na ivakatautauvata me baleta e dua na magiti levu qai vakavulica kina e dua na ka bibi vei keda kece na tamata ni Kalou. Cava meda vulica kina?
WASE 84
Na Nona iTavi na Tisaipeli
Lesi vua na tisaipeli i Karisito na itavi bibi qai vakamatatataka o Jisu na veika e okati kina. Era kurabuitaka na ka e kaya eso era na qai nona imuri.
WASE 85
Marautaki Nodra Veivutuni na iValavala Ca
Era vakalewai Jisu na Farisi kei na vunivola ni dau veimaliwai kei ira na tauvanua. E mani cavuta o Jisu na vosa vakatautauvata me vakaraitaka kina na rai ni Kalou me baleti ira na ivalavala ca.
WASE 86
Yali sa Qai Kune Tale
Cava eda vulica ena vosa vakatautauvata i Jisu me baleta na gone cidroi?
WASE 87
Raiyawa kei na Vuku
Cavuta o Jisu na ivakatautauvata ni dauveiqaravi ca qai dau lawaki e lesi me lewa e dua na vale, qai vakayagataka qori o Jisu me vakavulica kina na ka dina.
WASE 88
Veisau na Kedrau iTuvaki na Tagane Vutuniyau kei Lasarusa
E bibi me kilai rawa se o cei e vakaibalebaletaki ena vosa vakatautauvata i Jisu me qai kilai na kena ibalebale.
WASE 89
Veivakavulici e Peria
E vakabibitaka o Jisu na itovo e rawa ni uqeti keda meda veivosoti, meda vosoti ira mada ga era cala wasoma vei keda.
WASE 90
“Veivakaturi kei na Bula”
Cava e vakaibalebaletaka o Jisu ni kaya era na “sega sara ni mate” o ira na vakabauti koya?
WASE 91
Vakaturi o Lasarusa
Rua na vuna era sega ni vakalasuya rawa kina na meca i Jisu na nona cakamana.
WASE 92
Vakavinavinaka e Dua na Vukavuka
E vakavinavinaka vei Jisu kei na dua tale na tagane sa vakabulai.
WASE 93
Vakatakilai na Luve ni Tamata
Sala cava ena vaka kina na tibi ni liva nona tiko na Karisito?
WASE 94
Bibi na Masu kei na Yalomalumalumu
E vakabibitaka e dua na itovo talei o Jisu ena nona vosa vakatautauvata me baleti rau na yada kei na turaganilewa ca.
WASE 95
Veisere kei na Nodra Lomani na Gone
Cava e duidui kina na rai i Jisu me baleti ira na gone mai na nodratou rai na tisaipeli?
WASE 96
Vakamacala Vua e Dua na iLiuliu Gone Vutuniyau
Cava e kaya kina o Jisu ni rawarawa cake vua na kameli me curuma na matanicula, ena dredre vua na vutuniyau me curu ina Matanitu ni Kalou?
WASE 97
iVakatautauvata ni Tamata Cakacaka ena Loganivaini
Sala cava era na muri kina o ira na liu, era na liu o ira na muri?
WASE 98
Vaqara Rogo na Yapositolo
Kerea o Jemesa kei Joni me rau vakaitutu ena Matanitu ni Kalou, ia eso tale era vinakata qori.
WASE 99
Vakabula na Mataboko o Jisu, Vukei Sakiusa Tale Ga
Cava e sega ni veisaqasaqa kina na ivolatukutuku vakaivolatabu me baleta na nona vakabula o Jisu e dua na mataboko volekati Jeriko?
WASE 100
iVakatautauvata ni Mina
Cava na ibalebale ni nona kaya o Jisu: “O koya e tu vua na ka, ena soli vakalevu vua, ia o koya e sega vua na ka, ena kau laivi na ka mada ga e bau tu vua”?


text:
Entertainment
Era sa maqusa na goneyalewa ka sa mai kacivaki na yacadra mera lewena na timi ni netball ni Viti kina sotasota kina 2022 Nations Cup e Sigapore. Na sotasota oqo ena tekivu ena Tiseba ka va kina i-ka tini nisiga. Sai koya oqo na yacadra na goneyalewa – 1.Unaisi Rauluni [vc] 2.Matila Vocea 3. Lydia […]
‘VOQA KEI VIQA DOMONI’ – Oqo na matasere ka liutaka tiko o Apisai Waqa,ka vuqa sara na nodratou sere vovou era dau mai tavoci tiko ena VITIFM,ka levu sara era dau taleitaka. ‘TURAGA TAU’ -Na sere oqo e talanoataki kina na nodrau veidomoni e dua na turaga ni Tailevu ni siga, kei na nona marama […]
Era sa tekivu valuta rawa tiko na itabagone mai Jaina na idre levu ka tiko ena video game. Me tekivu mai na Okosita , sa dau soli tiko vei ira na gauna mera dau vagalalataki ira kina mai na video game ena loma ni dua na macawa. Ena dua nai tukutuku ka tabaki ni oti […]
‘MALUMU NI TOBU KEI NAIVAUKURA’-Na matasere rogolevu ena noda vanua ka liutaka tiko o Jio Vetaukula ka vuqa na nodratou sere e katoni ena yabaki oqo,ka dau taleitaki sara vakalevu. ‘SOBO LELA’-Oqo e dua na sere vou ka se qai tavoci sara tiko ga ena bogi nikua ena porokaramu na ‘NEW BORN’,ka talanoataki kina na […]
‘LEBA BOI YAWA E LOMAI NASAU’-Na matasere oqo e kilai levu sara ena butu rara ni veivakamarautaki ena noda vanua,ka liutaka tiko o Etonia Lote Jnr ka cavutu mai Nasau,Koro, mai na yatu Lomaiviti. ‘AKUILA VAGANALAU VUTE’- Na turaga oqo e cavutu mai na koro vakaturaga o Lawaki,Nakasaleka mai Kadavu, ka vasu ena loma ni […]
Photo: File Image from Ministry of Itaukei Affairs Edau tukuni tu ni duatani na mataqali vuku edau tu vei ira na noda qase, ka ni oqo na vuku itaukei ka ra sega ni vulica mai na dua na kena koronivuli. Era kila vinaka ni sa vakarau dua na draki ca levu e vakarau […]
-
Pages
- 1


text:
VUETI RAWA E 130 NA LEWE NI VANUA MAI MAURIPOL ENA KENA BOLOLAKI NA THEATER ERA VAKARURU TIKO KINA.
Written by Mika Qalobula on March 19, 2022
E ra sa vueti rawa e lewe 130 na lewe ni vanua mai Mauripol,e Ukraine, ena kena vakalutu gasau kuru taki mai vei ira na mataivalu ni Rusia, na Theater ka ra vakaruru tiko kina ena siga Vukelulu.
Sa vakaraitaka tiko na Peresitedi mai Ukraine o  Volodymyr Zelensky,ni dina ni sa vueti rawa eso,ia e drau tale na lewe ni vanua era se tao tiko ena loma ni Theater ka vakabauti ni ra tiko ena so na kena taba vale sara e ra.
Vakarorogo mai ena VITIFM 92.2FM,92FM kei na 92.6FM.
Source – CNN & abc NEWS.


text:
1.) Au davo sobu me’u cegu
Mai na ogaoga ni dua na siga
Qai kau yani na yaloqu
Ni’u vodo voli e dua na waqa
2.) Mataka lailai ni’u yadra
Noqu turaga cava sa macala
Mo na gade tu ki Taveuni
Ka mo na la’ki vakalasalasa
Biu ko Suva e na Tusiti
Tini na kaloko me sere na dali
Na I lakolako ki Taveuni
Adi Savusavu me’u vodo yani
3.) Vinaka Joseva Tiri na wekaqu
Nomuni veivakadeitaki
Dela ni drake ni Adi Savusavu
Sa dina nomu vakayatuyatu
4.) Savusavu me’u kele yani
Ciwa na kaloko na kena yakavi
Maca vakavo toka na yaqona
Tobu ni wai katakata me’u sarava
Savusavu moce koto mada
Au na sega sara ga ni guilecava
Pasela e rui ‘ana vina’a
Mai vei ‘emodou ‘ece ‘a marama
5.) Sa malaude tu na yaloqu
Ka ‘u se vakatataro voli ga
Ni qai kida cake na mataka
Taveuni ko votu mamaca
6.) Rua na siga na noqu tiko voli
Sa vaka me vica vata na yabaki
Veikauwaitaki kei na lasa
Mai na vuvale yaloyalovinaka
Vinaka vakalevu Taveuni
Nomuni veikauwaitaki
Somosomo ko na tawa guilecavi
Na Melasian sa loloma tu yani


text:
NA VAKAMAREQETI NI VOSA
O Kelerayani Lesikinavosa e dua vei ira na isevu ni gonevuli me volayaca ena Porakaramu ni Veika Vakaviti ena tagede ni Postgraduate ena Univesitini Ceva ni Pasivika mai Laucala. O koya e dua talega vei ira na vukei ena sikolasivi ni Matabose ni iLavo Maroroi ni iTaukei ena karua ni wasewase ni vuli ni 2021, ka nona ituvatuva tiko ga me tosoya na nona vuli kei na kilaka ena vuku ni vosa kei na itovo vakaviti.
O Kelerayani e cavu tu mai na koro o Sawani, ena yasana vakaturaga o Naitasiri ka ulumatua vei ratou na lewe tolu na tacina. E a susu ka vuli ga mai na koro ka matai ni gone me mai na nona vuvale me rawata na nona koroi ni vuli mai na Univesiti. “Au dau malele vakalevu kina vuli ni veikavakaviti, ka se tekivu niu sa gone lailai sara. Qo na vuni noqu digitaka meu cakava na porokaramu qo”, a varaitaka o koya.
“Tekivu ena noqu vuli ni primary mai Sawani me yacova na tagede ni secondary e Adi Cakobau, au dau rawata vinaka tu ga na lesoni ni veika vakaviti. E sega soti ni levu na noqu vuli lesoni kina, ia baleta niu sa malele rawa tiko kina, e vukea sara vakalevu na noqu vulica. Na gauna au sa dewa kina vuli torocake e Muanivatu, au sa vadeitaka e lomaqu meu sa na tomana tiko ga na vuli qo”,e tukuna o Kelera.
Me vakataki ira na gone ra susu ena noda veikorokoro, e dau taleitaka vakalevu o Kelera na vakarogo italanoa makawa se itukuni ni kalouvu kei na buli vanua, vakabibi ni ra dau talanoa na qase.
Nikua, ni sa mai ciqoma na nona sikolasivi ni vuli ni veika vakaviti e USP, e sa nona gagadre saraga me vakatitobutaka na nona kila me baleta na nona vosa, itovo kei na veika e kilai tani kina. Ena saga talega o Kelera me vakauqeti ira na nona icaba me ra mai tovolea na vuli qo baleta ena vakararamataka nodra rai ka na vakadeitaki ira talega.
E ituvatuva tiko nei Kelera ni cava na vuli qo, me sa na tarava saraga na vuli ni Masters ka tekivutaki talega na nona vakadidiketaka na veika me baleta na vosa kei na itovo ni nona vanua. “Au via tekivu saraga ena vakadidike me baleta na noqu koro o Sawani, na kena vosa, itovo kei na veika e kilai tani kina kei na kena vakabulabulataki tiko”.
Ena vuli ni degree mai USP, a raica kina o Kelera na bibi ni kena maroroi kei na vakabulabulataki tiko na vosa ni vanua vakabibi saraga mai nona vanua. E vakaraitaka o Kelera ni, “vakauqeti au na vuli qo kei na sikolasivi ni Matabose ni iLavo Maroroi ni iTaukei meu sa tekivu cau ena kena vadidiketaki ka vakabulabulataki na noqu vosa ni vanua mai na koro, baleta ni dua na iwase levu vei keimami, sa sega ni qai vosataka tiko edai”.
Na Matabose ni iLavo Maroroi ni iTaukei a solia e lima na Sikolasivi ni post-graduate studies e USP ena ikarua ni wasewase ni Vuli ni 2021 ka dua vei ira o Kelerayani.
Me vakataki ira na gone ra susu ena noda veikorokoro, e dau taleitaka vakalevu o Kelera na vakarogo italanoa makawa se itukuni ni kalouvu kei na buli vanua, vakabibi ni ra dau talanoa na qase.
Nikua, ni sa mai ciqoma na nona sikolasivi ni vuli ni veika vakaviti e USP, e sa nona gagadre saraga me vakatitobutaka na nona kila me baleta na nona vosa, itovo kei na veika e kilai tani kina. Ena saga talega o Kelera me vakauqeti ira na nona icaba me ra mai tovolea na vuli qo baleta ena vakararamataka nodra rai ka na vakadeitaki ira talega.
E ituvatuva tiko nei Kelera ni cava na vuli qo, me sa na tarava saraga na vuli ni Masters ka tekivutaki talega na nona vakadidiketaka na veika me baleta na vosa kei na itovo ni nona vanua. “Au via tekivu saraga ena vakadidike me baleta na noqu koro o Sawani, na kena vosa, itovo kei na veika e kilai tani kina kei na kena vakabulabulataki tiko”.
Ena vuli ni degree mai USP, a raica kina o Kelera na bibi ni kena maroroi kei na vakabulabulataki tiko na vosa ni vanua vakabibi saraga mai nona vanua. E vakaraitaka o Kelera ni, “vakauqeti au na vuli qo kei na sikolasivi ni Matabose ni iLavo Maroroi ni iTaukei meu sa tekivu cau ena kena vadidiketaki ka vakabulabulataki na noqu vosa ni vanua mai na koro, baleta ni dua na iwase levu vei keimami, sa sega ni qai vosataka tiko edai”.
Na Matabose ni iLavo Maroroi ni iTaukei a solia e lima na Sikolasivi ni post-graduate studies e USP ena ikarua ni wasewase ni Vuli ni 2021 ka dua vei ira o Kelerayani.


text:
Na Nomuni Matanitu e Veiqaravi ena Dina
Ni sa bula vinaka na turagabale, na maramabale, ni bula vinaka tale ga na turaga, marama, cauravou, goneyalewa, kei kemuni na luveda, oni dau taleitaka na vaka-rorogo ena noda gauna
vaka-macawa.
Ni bula vinaka tale ga na iliuliu ni noda Lotu e Viti kei Rotuma.
Au sa vaka-vinavinaka- taka vakalevu na itavi bibi oni qarava tiko ena cabori ni noda vanua vua na noda Kalou.
Sa itakele levu ni noda sasabai na noda masulaka tiko na noda vanua.
Me bula o Viti, me toso tiko ga i liu.
E dua na ivalu levu ena gauna ni noqu veiliutaki vaka Paraiminisita, oya na kena dau vakadewataki na itukutuku lasutaki.
Qo e tekivu sara mai ena 2006.
Ia, eda vakadinadinataka ni na sega ni qaqa rawa na itukutuku lasutaki mai na dina.
Ena veisiga, au tutaka tiko na veika me baleti kemuni na lewenivanua.
Keitou sasagataka me vakavinakataki na veika e tara na nomuni bula ena veisiga.
Ena sega beka ni oni na vakacegui kece, ia keitou sa walia tiko na leqa e tarai keda raraba.
QELE
E dua qo na qele.
Kivei kemuni na kila na ituvaki ni qele e Viti, oni na kila ni dua na iwase levu ni qele era sega ni rawa ni teivaki se vakayagataki.
E dua na tikina au raica rawa ena gauna au mai veiliutaki kina oya na malumalumu ni lawa ni qele me tara cake na bula ni lewenivanua.
Oya na vuna a mai veisautaki kina na Lawa ni Qele Maroroi me sa liutaka na kena Matabose e Cake na Minisita ni Veika Vakaitaukei.
Ena veigauna sa oti a dau liutaka tu na Matabose e Cake na Peresitedi ni noda vanua.
Ia, ni sa mai veisautaki na Lawatu me soli na kaukaua vua na Minisita ni Veika Vakaitaukei me liutaka na Matabose qo sa rawarawa sara na kena soli na ivakaro me vaqaqacotaka na nomuni qaravi na iTaukei ni qele.
Ia, ni mai veisau sa levu sara na ka eda rawata.
E dua na kena ivakaraitaki oya na tubu ni lavo ni lisi eratou soqona na Tabana ni Qele Maroroi mai na 20 na milioni ina 100 na milioni na dola nikua.
Qo na ilavo oni sa wasea tiko vakatautauvata na iTaukei ni qele.
Na veimatanitu sa oti era liutaka na iTaukei, ia e lailai na noda vakila na kena ivakayaga.
Me tekivu mai ena gauna ni tugalala, era veiliutaki na turaga ena isoqosoqo vakapolitiki, ia e levu na iTaukei ni qele era dravudravua tu ga.
E veivakaleqai na kena vakayagataki tiko na vosa na ‘turaga sa mai vua na Kalou’ ena vuravura vakapolitiki, vakabibi me vukea na veiliutaki vakaturaga.
Ia, esa dodonu meda taroga, e rawa vakacava me vakuwai e dua na iwase levu ni iTaukei mai na rawaka vakailavo ena gauna e vakayacori tiko kina na veiliutaki vakaturaga ena buturara ni politiki.
Qori e dua na bolebole levu ena gauna au taura kina na itutu vaka Paraiminisita.
Sa walia tiko na nomuni Matanitu na leqa qori.
Au gadreva meu vakavinakataka na ituvaki ni nomuni rawaka na iTaukei ni qele.
YAVU NI VEIQARAVI
Au gadreva meda vukei vakatautauvata na lewenivanua.
E rua ga na yavu levu ni noqu veiqaravi. Na veiqaravi ena dina kei na valuti ni veivakaduiduitaki.
Qo sa gauna meda veitalanoataka na kadina ka me valuti na itukutuku lasutaki.
Na itukutuku lasutaki sa vakaseva na dina ni veika eda sotava tiko.
Ia, e sega ni dua na ka e uasivita na dina.
Na saravanua kei na teitei erau ivurevure levu ni rawaka vakailavo ena noda vanua.
E rau vakararavi ruarua ena keda qele na iTaukei.
Na wasei vakatautauvata ni ilavo ni lisi sa tekivu me dolava na mata ni katuba ni noda rawata na veika vivinaka mai na keda qele.
Au gadreva moni vakila taumada na iTaukei ni qele na veika vinaka e rawati mai na kemuni qele.
E dodonu moni vakatulewataka na kemuni qele ka raica me ivurevure ni bula vei kemuni.
E 90 na pasede na dauteitei ena taudaku ni korolelevu era teitei me ka ga ni kana ena veisiga.
E rawa nida veisautaka me levu na dauteitei mera volitaka na nodra itei.
Qo me vukea ka vakavinakataka na nomuni bula ena veisiga. Au gadreva meu vakadeitaka ni na yacovi kemuni yani na veivuke me vaka keitou sa dau vakayacora tiko mai.
Sa dodonu meda ciqoma na veiveisau sa vakayacori.
Eso era sa tara na nodra vale ka tara cake na ituvaki ni nodra bula ena kena sa votai vakatautauvata na ilavo ni lisi.
Eso era sa ciqoma na veisau sa vakayacori ena Lawatu ni Qele Maroroi ena yabaki qo ka ra sa vidavida na kedra qele me lisitaki.
Io, sa rawa nio vakayagataka na qele vinaka mera tei kina na nomu ivoli, na qele e sega ni rawa ni caka kina na teitei mera lisitaki ena vuku ni veivakavaletaki se mera tei kina na kau.
Ka teivaka na dogo ena veibaravi.
E rawa ni oni qirita na Matabose ni Qele Maroroi ni iTaukei mera vukei kemuni ena nomuni tuvatuvaka.
VOLITAKI KABONI
Na Tabacakacaka ni Veikau ena vukei kemuni ena tei kau.
E rawa ni oni vakailavo tale ga ena volitaki ni kaboni e ceruma na veikau.
Na volitaki ni nomuni itei, na volitaki ni kaboni kei na lisitaki ni qele me baleta na veivakavaletaki era ivurevure ni ilavo vinaka.
O Viti ga na Matanitu ena Pasifika e okati ena veivoli ni kaboni.
Na veidinadinati ni noda Matanitu kei na Forest Carbon Partnership Facility, e dua na tabana e cakacaka vata kei na World Bank e vakarautaka e $26 na milioni me volia na kaboni e ceruma na veikau ka vakalailaitaka na musu vakaveitalia kei na vakayavu veikau.
Ena vukumuni na iTaukei ni qele keitou vakayacora kina na veidinadinati qori.
Na taraicake ni nomuni bula e solia vei au na vakacegu.
Qo na vuna au sa tekivu railesuva kina na iwalewale ni noda qaravi ka liutaki na iTaukei.
Au dau sauma wasoma ena gauna ni noda veitalanoa, kevaka ena vukea na itaukei na veisau ka taracake na rawaka ni Matanitu, ena vinaka me vakayacori.
Ia, au sega ni kila se cava na vuna era se saqata tiko ga kina eso na veiveisau e vukei kemuni na lewenivanua.
Ena gauna a dola tale kina na iyala ni curuvanua eratou vakaraitaka eso na dau ni politiki me toso tale na sogosogo me tolu na macawa.
E ratou tukuna ni vakadidike vakasainisi (se science) e dodonu me vakatulewataka na veika e vakayacori.
Ia, ena gauna taucoko a valuti tiko kina na mate keitou a vakararavi vakalevu ena vakadidike vakasainisi (se science).
Qo a vukea vakalevu na neitou vakatulewa me dolavi na yala-ni-curuvanua.
Ke tolu tale na macawa na sogosogo, ena tolu tale na macawa na kena vakayarayarataki na rawaka vakailavo kei na noda tiko inaka na lewenivanua.
Na veika eda sa lako curuma oti e vukea na kena moici na vakatulewa me sotava na veidredre kece ga.
E dei tiko na neitou veiliutaki ka keitou sa tu vakarau ena dredre eda na sotava.
E na dei ni neitou veiliutaki, sa rawa kina meda vakatulewataka na vanua meda mua kina.
Eda sa vakanadakuya na veigauna dredre kada sa vakanamata ina veisiga vinaka.
Edua ga na nodra ile na via kauti keda lesu tiko – na vakadewataka tiko na itukutuku lasutaki.
E se qai rogo ga mai qo na itukutuku me baleti Nakauvadra.
E vaka e kama na veigasau na vakadewataki ni tukutuku lasutaki ena ivolamata. Moni kua ni rawai.
Au gadreva meu vakadeitaka niu na sega ni vakatara me yaco na veika qori.
Au na tokona na ituvatuva ni veivakatorocaketaki e rokova na vakayagataki ni yaubula kei na maroroi ni noda itovo.
Ena macawa sa oti ena AG’s conference, a vakamacala kina na Tabacakacaka iTaukei ena dua na pepa ni Maroroi ni Vuku iTaukei kei na kena matanataki.
Io, na Tabacakacaka iTaukei e qarava tiko na itavi qori ena noqu veiliutaki.
Au via vakadeitaka niu gadreva me maroroi na noda vosa ni vanua kei na kena itovo.
Ena Okosita ni yabaki mai qo, oni sa na rawa ni wilika na iTaukei na kemuni tukutuku ni vuku vakavanua ena kena sova ni tukutuku vakatokai na Traditional Knowledge and Expression of Culture Database.
Sa qai matata vakavinaka sara tiko mai na ituvatuva me baleti keda na itaukei.
Na vakavinakataki ni ituvatuva ni qele e sa vakayacori tiko.
E sa laveti tale ina dua na tagede na maroroi ni noda itovo.
Ena yabaki mai qo, ena tekivu taki kina na marautaki ni noda vosa ni vanua me 10 na yabaki, vakatokai me “Decade of Indigenous Language (2022-2032) se Duqele ni Vosanivanua.
Na Matanitu e sa tuvana tiko na ituvatuva ena kena marautaki na noda vosa na iTaukei.
Oqo ena dewa yani vei ira na wekada mai vanuatani ka na saumi sara kina na nodra vakatataro, me baleti keda.
Ena vukea talega na railesuvi ni veiqaravi ni Tabacakacaka iTaukei, kau sa vakamacalataka oti tiko ena rua na macawa sa oti.
Esa tiko e matada na veigauna vinaka.
Na noda tiko vinaka, na vakarawarawataki ni noda qaravi e tiki ni tuvatuva qo.
Ena Janueri 2022, ena tekivu kina na veitalanoa kei ira na iTaukei ni qele ena noda vanua.
Keitou gadreva me keitou rogoci kemuni.
Kei na nomuni rai ena vakayacori na veisau me yaga vei kemuni.
KABANI NI VEI YASANA
E tiko tale e dua na bolebole kau gadreva meu vakamacalataka.
Qo me baleta na vei kabani ni veiyasana.
Na kabani ni yasana e tauyavutaki me vakailavotaka na Matabose ni Yasana.
Esa yali na inaki ni kena a vakaduri na vei kabani qo ena veiyabaki sa oti, ena vuku ni veiliutaki makawa.
E sa vakacagau na veitalanoa ena inaki qo, me cakacaka vata na kabani kei na Matabose ni Yasana.
Qo me vaka na kabani na:
– Tailevu Provincial Holdings Limited,
– Cakaudrove Provincial Holdings Limited,
– Yatu Lau Company,
– Ba Provincial Holdings,
– Bua Provincial Holdings,
– Namosi Development CompanyLimited,
– Kadavu Provincial Holdings,
– Nadroga Cooperation Limited, kei na
– Serua Provincial Cooperative InvestmentLimited.
Na kena dina ga, ni so na turaga ni vanua era vakayagataka na ilavo ni kabani me baleti ira ga, ka sega ni qaravi kina na yasana.
Ena veikabani e levu kina na iwasewase ni yasana (se na share), ena sagai me vaqaqacotaki na kena cicivaki.
E kena inaki ya me vakatorocaketaki kina na yasana.
Kevaka e laurai ena ituvatuva vou na cakacaka butobuto, o ira na dareketa ni kabani era na vauci ena lawa.
O ira na dau ni veiliutaki ena veikabani ni Yasana, era vakaleqa na kena cicivaki na kabani, sa noda itavi meda veisautaka.
Baleta e kena inaki me yaga vei kemuni na ilavo ni kabani.
E ka ni rarawa, ni so ga e yaga vei ira na ilavo qo, oka kina e vica na lewe ni ito ni veisaqa ena Palimedi.
Era na qai tauca ga na vua ni nodra cakacaka.
Ia, vei au, e dua ga na ka au gadreva; meu raica ni yaga vei kemuni na kabani ni yasana ka me vakatorocaketaka na tagede ni nomuni bula.
Eso era tiki ni tuvatuva makawa qo era sa basika tale tiko mai mera rawai kemuni kina ena nodra ile vakapolitiki.
Era vunautaka na veisaututaki ni dui mata tamata ia e lomadra, era tokona ga e dua na kawa tamata.
Ni qarauni kemunisara vakavinaka mai vei ira.
Ni nanuma na Tikinivolatabu ena 1 Korinica 13:13. “E tolu na ka oqo, sai koya na vakabauta, nai nuinui, na loloma; ia vei ratou oqo, e uasivi duadua na loloma.”
Meda tutaka na loloma mevaka a mai bulataka na noda iVakabula.
Me vakalougatataki kemuni na Turaga.
Ka me vakalougatataki Viti.


text:
Noqui tau lei noqui tau
O bau rai wacala mai vei au
O mata votu qai wananavu
E mosimosi na yaloka ni matamu
Dabe tu na nomu buini ga balavu
Kemui divi niko dau ukucavu
Bulou dina mai nomu yanuyanu
Sa rauta ga me rogo ko Kadavu
Isa lei (oilei) isa lei (oi lei)
Oqori dina na bulou dredre
Cauravou ere diva mera wede
Sa rauta ga me ra mai lade
Marau sara nodaru veikilai
Veidraki daru sota vata mai
Veivakatovolei era dau yaco mai
E dei ga nodaru veikilai
Vakarau maqosa qai lagilagi
Au sakitaka noqui tokani
Marama dina ga ni vakawatitaki
E wananavu na nomu baravi
Isa lei (oilei) isa lei (oi lei)
Oqori dina na bulou dredre
Cauravou ere diva mera wede (wailei)
Sa rauta ga me ra mai lade
Isa lei oilei isa lei (oi lei)
Oqori dina na bulou derdre
Cauravou era diva mera wede
Sa rauta ga me ra mai lade
Sa rauta me ra mai ladelade


text:
Koto na kena kaukauwa ena 7.0-magnitude ena i tukutuku mai na US Geological Survey (USGS).
Yavala na yanuyanu o Luzon. Oqo na yanuyanu kara vakaitikotiko kina nai wiliwili levu duadua ni lewenivanua.
Vakacacani na vale ena yasana o Abra ena vuku ni uneune-Jiulai 27.
Ena i tuktuku mai na USGS e tauri rawa ni titobu ni vanua e yaco kina na uneune oqo e toka sara ena 10km [6.2 miles] ena boto ni qele.
Laurai na sisi ni qele , kamusu na wavu, vakacacani e 218 na taoni kei na kena laurai talega na mawe ni vakacaca ena loma ni 15 na yasana mai kea.
source:cnn


text:
Laurai e dua na yago ena iroro ni waqavuka e Frankfurt-Jamani.
Written by Atu Kurumudu on October 31, 2022
Laurai e dua na yago ni tamata ena ena waqavuka na Lutfhansa ena gauna a ro yani kina ena iroro ni waqavuka na Frankfurt airport, ni oti kena vuka mai Tehran me vaka nai tukutuku mai na tabana ni ovisa e Jamani.
Era raica na yago na ivakalesilesi ena Frankfurt airport ena mataka ni Lotulevu sa oti ena nodra lako curuma tikoga na nodra cakacaka ka vakatokai na maintenance check. Era raica talega e dua na tavaya ni cagi na ‘oxygen can’ kei na ‘mask’ ena vanua ka davo matemate toka kina okoya ka sa mai leqa oya.
Ena itukutuku ka vakau kina CNN mai na kabani ni waqavuka , e ratou vakadeitaka kina ni laurai na yago ena vanua ka maroroi kina na taya ni waqavuka ena gauna e sa dau vuka kina se na ‘landing gear bay’.
source:cnn


text:
Lewe 30 era vakaitavi ena kena butakoci e 13 na motoka – Michigan,Amerika.
Written by Atu Kurumudu on November 17, 2022
Era tomana tikoga na ovisa e Michigan na nodra vaqarai na vakaitavi ena kena butakoci e 13 na lori mai na dua na kabani ni volitaki tolili ena macawa oqo. E tukuni ni vanua era maroroi tu kina na lori oqo e taqomaki vinaka tu ena bai livaliva se eletrified fence koto na kena kaukauwa ena 7,000 na volt kei na nona yadrava tu na yasa ni bai na dau yadra ka vaka iyaragi tu.
E tukuni nira vakaitavi kina e lewe 30 na dau butako.
2023 Dodge Durango SRT Hellcat
Tabaki talega nira tobo saraga na 30 oqo ena gauna era butako tiko kina ka carubi e dua na kena veivanavanai ka kalougata ni sega ni mavoa na dau yadra.
Vakadeitaki, nira butakoca e 2 na lori na kena mataqali na Dodge Durango SUVs kei na dua na 2022 Ford Mustang.
2022 Ford Mustang
Me yacova mai na gauna oqo , era sa kunea na ovisa e 7 na lori mai na 13 ka a butakoci.
source:msn.com


text:
Vanua Levu
E dua Vanua Levu (vosanivolai [Baˈnua ˈleBu]), kilai taumada me Ivavakau Yanuyanu, na ikarua ni ka levu yanuyanu nei Viti. Tiko 64 kilomita (40 maile) ki na vualiku ni levu sara Viti Levu, na yanuyanu e tiko kina e dua na vanua ni 5,587.1 lomanibai kilomita (2,157.2 sq mi) kei na dua na iwiliwili ni 135,961 mai na 2007.
Geology[veisau | edit source]
Viti lasu ena tectonically na vanua e sega ni veiveisau kedra maliwa na Ositerelia Veleti kei Pasifika Veleti. Na Viti vatavata e koto ena dua na iyalayala ni iwasewase ka tiko kina e dua na iyatuvosa ni cala ka ra tu kina e vuqa na ni uneune. Na laini cala oqo sai koya na Viti Qavokavoka Veivanua (Vosa Vakavalagi: Fiji Fracture Zone, FFZ) ki na vualiku, na 176° Isema Veivanua (Vosa Vakavalagi: 176° Extension Zone, 176°E EZ) ki na ra, kei na Hunter Qavokavoka Veivanua (Vosa Vakavalagi: Hunter Fracture Zone, HFZ) kei Lau Ridge ki na tokalau.[1]
Mio-Pliocene nukuvatu ka marl kalasi me epiclastics ka andesitic kacabotena Suva Ilawalawa. Na Ilawalawa na fomu ni Korotini Tevelivanua ena lomadonu ni yanuyanu, e okati kina ni Seseleka (1,380 yavana se 420 mita), Ndelanathau (2,443 yavana se 745 mita), Nararo (2,420 yavana se 740 mita), Valili (2,965 yavana se 904 mita), Mariko (2,890 yavana se 880 mita), Ulunivanua Nasorolevu (3,386 yavana se 1,032 mita), Ndikeva (3,139 yavana se 957 mita), kei Uluingala (2,730 yavana se 830 mita). Na Pliocene Undu Ilawalawa ena vuaicake ni yanuyanu, e lewena na breccia, tuff, kei drodro ni rhyolite kei dacite overlain mai na pumiceous strata. Na Plio-Pleistocene Mba Grouop e tiko ena tiki Ceva ra kei ni yanuyanu ka lewena na porphyritic basalt drodro kei na volukano clastic vinakavaki ki na greywacke. Na Ilawalawa oka kina na dautukutuku ni Navotuvotu (2,763 yavana se 842 mita) kei na Mt. Kasi Noqu.[2][3]
Vanua[veisau | edit source]
Na tiki ni yanuyanu levu o ya na vakarivirivi e vaka e dua na tututolu balavu 30 to 50 kilomita (19–31 malie) ena rabana kei 180 kilomita (110 malie) ena kena balavu, wavokitaki me rawa ni yaco na ka oqo ki na vualiku tokalau. Na tikina oqo, na vualiku duadua ena Viti sinucodo, e Udu Tukuna. Mai na yasa ceva tokalau kei ni tututolu oqo, e dua na balavu peninsula yani mai ki na Wasawasa Koro. E voravora ka hilly na yanuyanu, ka ra vakavolivoliti mai na lase cakau, oka kina na Cakaulevu Cakau, e dua na itatarovi balavu cakau mai na vualiku kei matasawa. Na anitai ituvuka lako curuma na yanuyanu oqo.
E dua na ulunivanua sukusukura wasea vakaveidabui e na yanuyanu o vakababa , ka bucini na kena iyalayala ena maliwa Yasana ni Cakaudrove kei Macuata. Na kena e cecere duadua dautukutuku sa Nasorolevu, ena dua na altitude ni 1,111 mita (3,645 yavana), kei 16 kilomita (9.9 malie) ikuri ni vualiku tokalau, Dikeva, ena dua na altitude ni 1,030 metres (3,380 feet). Vanua Levu's na ulunivanua levu ena ranges volekata na cagilevu, ena ceva kei yasayasa, ka vakavuna me ra levu suasua. Vualiku Vanua Levu, ena kena veibasai, e tiko e dua na draki mamaca ena walu na vula ni yabaki, me rawati dovuititoko, na lelevu ni yanuyanu itei, me bulabula e kea. Vanua Levu e tiko e vica na uciwai, oka kina na Labasa, Wailevu, kei na Qawa. E tolu na fomu oqo delta o koya na tauni ni Labasa leveni. E sega ni dua na uciwai ena yanuyanu me veitosoyaki mai na iyaya levu. E vuqa talega na uciwai era kilai tu ena Vanua Levu. Na kena imatai na uciwai rerevaki duadua, na Wainikoro Uciwai, ka ena kena qio kabai. Na ikarua na uciwai na dreketi, na uciwai titobu e Viti.
Kau kei na Manumanu[veisau | edit source]
Na 17,600 hectares (43,000 eka) na iwasewase e kovuta na loma ni Natewa/Tunuloa peninsula sa ikoya na Natewa/Tunuloa Peninsula Bibi Vuka Itikotiko. Na Bibi Vuka Itikotiko e kovuta na tikidua levu duadua ni kena yaco na veikau makawa ena peninsula, ka tiko ena ceva ni Vanua Levu, ka na tokona e dua na iwiliwili ni malumalumu madua qele ruve (Pampusana stairi).[4]
Itaviqaravi lewenivanua kei veika vakailavo[veisau | edit source]
Na yanuyanu ni iwiliwili ni lewenivanua e kawa era sa veitauni mai Labasa, ena vualiku, ka Savusavu, ena loma ni yavana na peninsula. Na Labasa, kei na dua na iwiliwili voleka ni 25,000 ena 1996 na lewenivanua, e tiko kina e dua na itikotiko raraba Idia, ka dua na valenivolavola levu ni cakacaka ni dovu nei Viti. Savusavu e lailai, kei na dua ga na iwiliwili ena loma ni 5000, ia e dua na valenivolavola kilai levu me baleta na saravanua me ki na kena nunu wai and yota iyauqaqa. Na cakacaka bibi e yanuyanu sa ikoya na dovuititoko, vakabibi ena vualiku. Na copra e dua talega na itei bibi. Gadreva na gone sa yaco tiko oqo me dua na cakacaka levu e Vanua Levu talega.
Politiki[veisau | edit source]
Me baleta na inaki ni veiqaravi, sa wasei kina o Vanua Levu ki na tolu na Yasana: Bua (ena ra), Macuata (ena vualiku tokalau), kei Cakaudrove (ena ceva tokalau). Na tolu na yasana oqo e ratou lewena talega na Tabana Vualiku ni Viti. Vata kei na yawa Lau Yanuyanu, Vanua Levu kei kena outliers na Tovata Ito, e dua vei iratou na tolu na tovata ni turaga o Viti. Na Cecere Turaga, o koya e yavutaki tiko ena yanuyanu voleka duadua ni Taveuni,taura tu na ulutaga ni Tui Cakau. E rua ga na iwiliwili ni kawa - Labasa kei Savusavu - sasemati me tauni. O ira yadua era liutaki mai na dua na turaganikoro kei na dua Tauni Matabose, ka ra sa digitaki na nona lewenilotu ena dua na vosa me tolu na yabaki ka digitaka na turaganikoro mai na kedra maliwa. Ena gauna oqo, sa vakatavakotaki na yago veiliutaki sa tu ena abeyance, ka ra sa cici yani vakawawa na veikoro kei na veitauni e Viti mai vei ira na dauveiliutaki digitaki mai vei ira era digitaka na matanitu e loma.
Itukutuku[veisau | edit source]
Vanua Levu sa vakaitikotiko oti ena 3,100 yabaki makawa, vata kei na dewavanua e vakaitikotiko ena veivale ka susuga cake na cakau ena baravi. Ena loma ni 1250 kei 1350 ivakatagedegede ni wasawasa ena Pasifika a centimita kina e 30 na yabaki (12), vakatakila o na kote ni cakau. Oqo e vakamatea na kakana e rawa ni tu kina na wai ni vanua, ka sa mai yaco kina na teveli ni wasawasa e ra ka koto kina na titobu ni wakadra na iteitei. Na sega ni kakana sa vakavuna na veisaqasaqa kei na ivalu. Me kena isau, era sa toki na tamata mai na baravi ni veikoro, ni ra sa ulunivanuacake na veikoro sa vakadeitaki. Na itikotiko ivalu oqo era a taura tu me yacova na 1870, ka sa mai ivakaraitaki matata ni veivaluvaluti me baleta na 1860.[6]
Na vakanecaladi dauniuli Abel Tasman na imatai ni ka e kilai vakaurope me rai sara ki Vanua Levu, ena 1643. E dua muria o koya mai vei Kavetani William Bligh ena 1789, tiko gole to Timor ni drotaki mai na Mutiny ena Mudu, ka ra sa vakasaurarataki koya kina na nona kaimua kei ira sa yalodina vua na dreke ka biuti ira voli ena dua na bulawaqa. Kavetani James Wilson a vakekeli na vanua ena 1797 ena nona waqa Duff.
Dauveivoli tekivu yanaraka ivavakau ena Bua Toba iwasewase e rauta ni 1805, ka a kunei ena kasa waqa kaiwaqa ni schooner Argo.[7] Ena 1815, ia, a oti ka vakatikori na kena ena gauna ni veisiko mai na dautovuto kei bêche-de-mer dauveivoli,era a vakarorogo vakalailai mai na yanuyanu me yacova na 1840, ena gauna e kila kina e dua na kaiwaqa gone ni Jackson era toki ira na nona kaimua ena Somosomo ena yanuyanu voleka o Taveuni, a tauyavutaki ena dua na vanua Ratu, ka vakekeli e vuqa na tokalau kei na vualiku Vanua Levu.
A tauyavutaka o dewavanua mai Ositerelia kei ni Niusiladi na balaka vakaiteitei ,ena vanua o Savusavu ena 1860s. veivakamau vata kei vakaviti tamata e dua na matatamata veicurumaki matatimi, ka sa mai tu sautu talega mai na volitaki ni copra,a sa dua na valenivolavola levu na Savusavu, me yacova na Vakaloloma Levu na 1930s e vakavuna na kabebe ena isau ni copra. Ena gauna vata oqori, Vakaidia tauyavutaka na tauni ni Labasa, sa dua na ka levu dovu-vakayacoka duavata.
Ena 2012, sa tekivu me veitalanoa na matanitu e Kiribati me volia 5,000 eka (2,023 hectares) ni yanuyanu me kedra na kena iwiliwili, ka sa namaki me na tosoi me vaka na inundated ni nodra yanuyanu ena sa tubu na wasawasa.[8]
Veitikina[veisau | edit source]
- ↑ Greenbaum, D.; Bowker, M. R; Dau, I; Drospy, H; Greally, K. B; McDonald A. J. W; Marsh, S. H; Northmore, K. J; O'Connor, E. A; Prasad, R. S & Tragheim, D. G. (1995). "Landslide hazards in Fiji" (PDF). Technical Report WC/95/28 Rapid methods of landslide hazard mapping : Fiji case study. British Geological Survey. Retrieved 23 March 2011.
- ↑ Provisional Geologic Map of Fiji. Suva: Fiji Geological Survey. 1965.
- ↑ Rodda, P. (1967). "Outline of the geology of Viti Levu". New Zealand Journal of Geology and Geophysics. 10 (5): 1260–1273. doi:10.1080/00288306.1967.10420217.
- ↑ "BirdLife Data Zone: Natewa/Tunuloa Peninsula". datazone.birdlife.org. Retrieved 30 May 2017.
- ↑ "Wesleyan Chapel, Naivuki, Vanua-Levu, Feejee". The Wesleyan Juvenile Offering: A Miscellany of Missionary Information for Young Persons. Wesleyan Missionary Society. X: 67–97. September 1853. Retrieved 29 February 2016.
- ↑ Patrick Nunn (June 21, 2016). "Fiji's experience with sea-level rise 600 years ago shows how climate change can inspire violence". Slate.com. Retrieved August 11, 2016.
- ↑ Dodge, Earnest S. (1976). Islands and Empires: Western Impact on the Pacific and East Asia. Minneapolis: University of Minnesota Press. pp. 62–63. ISBN 978-0-8166-0853-9.
argo schooner fiji.
- ↑ Paul Chapman (2012-03-07). "Entire nation of Kiribati to be relocated over rising sea level threat". The Daily Telegraph. Retrieved 2012-03-08.


text:
Mate e 38 ena vuku ni kama.
Written by Atu Kurumudu on November 23, 2022
Kama yavu e dua na vale ni cakacaka ni buli iyaya mai na koro levu o Anyang, ena yasana ko Henan mai Jaina kara mate kina e 38 na kena tamata cakacaka.
Tukuni ni a tekivu na kama ni oti toka na 8 ena 22 na miniti ena bogi ni Moniti , ka qai boko sara na ni sa 11 ena bogilevu.
Ena itukutuku ka tabaki , sa vesu tiko e dua na lewenivanua ena vuku ni veika ka mai yaco.
Vica talega era vakasa ki valenibula ena vuku ni mavoa.
source:bbc


text:
Au sa kila na momosi
Ni sa mai voroki na veikilai
Dodomo au rui mareqeta
Vaka ga na kui ni wai
1996 a bucinikina na veikilai
Lomamu esa mai veisau
Vuni ni nomu biuti au
Wekadaru kece era sa kila
Na gagadre oqo Di’A
Ni masu vanua e cabo
Sa donu kece ga
Daru a dui susugi
Ka bula veitikivi voli ga
Ko lutu vaka wi e dreu
E loma ni noqu bula
Toso tiko na gauna
Me va na yabaki na kena totoka
Tekivu me sa luluqa na I vau ni loloma
Ko vakasuka noqu dina
Ni sa dredre vei iko mo vosota
Yacova na nomu drotaki
Au a qai mai rogoca
Sa cala na noqu nanuma
Me yaco me sa lumi kemuni
Sa sevi koso na rosi
Au sa rui galili
Au sa vosota kau na bokoca na nomu I valavala ca
Me qai cagi donu na bula e nomu vuvale Di A (repeat)


text:
3 O koya gona, o yau o Paula, au vesu tu+ ena vuku i Karisito Jisu niu kauaitaki kemuni na lewe ni veimatanitu—2 de dua oni sa rogoca niu nuitaki+ meu vukei kemuni me yaga vei kemuni na loloma soli wale ni Kalou,3 ni sa vakatakilai vei au na ka vuni tabu me vaka au a vola yani vakalekaleka.4 O koya gona, ni oni wilika qo, oni na raica niu sa taura rawa na ka vuni tabu+ e baleti Karisito.5 A sega ni vakatakilai na ka vuni qo ena veitabatamata sa oti, ia e vakatakilai vei ira na nona yapositolo yalosavasava kei ira na parofita ena veidusimaki ni yalo tabu,+6 oya nira na veiliutaki vata kei Karisito Jisu na lewe ni veimatanitu, mera wili ena dua ga na yago,+ mera vakaivotavota vata kei keda ena vosa ni yalayala me salavata kei na itukutuku vinaka.7 Au lesi meu italatala ni ka vuni qo ena loloma soli wale ni Kalou. E solia wale vei au na isolisoli qo me vakaraitaka kina nona kaukaua.+8 Vei koya e lailai duadua vei ira na yalosavasava kece,+ o yau au muri tale vua. Ia au qai nuitaki ena loloma soli wale qo+ meu tukuna yani ina veimatanitu na itukutuku vinaka talei kei Karisito e sega ni katumi rawa.9 Meu vakaraitaka tale ga vei ira na tamata na vakayacori ni ka vuni tabu+ e vunia tu mai na Kalou ena dua na gauna balavu, na Kalou e bulia na ka kece.10 Qo me qai vakayagataka na Kalou na ivavakoso+ me vakatakila kina ena gauna qo na veibasoga ni nona vuku vei ira na matanitu kei na veiliutaki e lomalagi,+11 me salavata kei na nona inaki tawamudu a tauyavutaka ena vuku i Karisito Jisu,+ na noda Turaga.12 Ena vukuna, eda galala kina meda vosa, eda doudou+ tale ga meda torova na Kalou ena noda vakabauti Jisu.13 O koya gona, au kerei kemuni moni kua ni yalolailai niu vakararawataki ena vukumuni, ni veika rarawa qori oni na vakalagilagi kina.+14 Ena vuku ni tikina qo au tekiduru kina vua na Tamada,15 o koya e vakayacani ira na vuvale kece e lomalagi kei vuravura,16 au kerei koya me vaka na nona lagilagi talei, ke rawa ni vakayaloqaqataka na lomamuni+ na yalona,17 me tiko e lomamuni na Karisito ena nomuni vakabauta kei na nomuni loloma,+ me ti sara+ na wakamuni qai dei na kena yavu,+18 me matata kina ena nomuni vakasama, vei ira kece tale ga na yalosavasava, na raba, na balavu, na cere, kei na titobu ni ka dina,19 moni kila tale ga na loloma i Karisito,+ na loloma e uasivia na vuku, moni qai vakasinaiti ena itovo vakalou.20 Ia na Kalou, ena vuku ni kaukaua e dau vakaraitaka ena noda bula, ena rawa ni cakava vei keda+ na ka e uasivia sara na ka eda kerea se bau vakasamataka.+21 O koya gona, ena vuku ni ivavakoso, ena vuku i Karisito tale ga, me vakalagilagi mada ga o koya ena itabatamata kece me tawamudu. Emeni.
iVakamacala e ra
VAKADEWA NI VURAVURA VOU (VAKADEWA VAKAVOUTAKI NI 2013)


text:
SA NA RAWA NI VAKAYAGATAKI TALE NA RARA MAI NA RT.CAKOBAU TEKIVU NI KUA.
Written by Maria Solomone on May 7, 2022
Esa na tekivu ni kua na kena sa dola tale na qito kei na sarasara ena rara na Ratu Cakobau Park mai Nausori.
RT.Cakobau park-Nausori:pc:fijivillage
A mai tarovi tu na qito kei na sarasara ena rara qo ena vuku ni vakacaca a mai sotavi ena Cava o Yasa kei Ana ka vakavuna kina na kena sogo ena Tiseba ni 2020.
Vakaraitaka na i vakalesilesi ni tauni o Nausori,Uma Kant Patel,ni vaka i lavo taka ga na nodratou tabana na kena vakavinakataki na vale ni sarasara ke tiko na kena i sau ena $200,000,Ka ratou vakavinavinakataka tale ga na tabana ni OHS na kena sa soli na veivakadonui me vakayagataki ena qito kei ira na sarasara.
Ia, se vo tale tiko eso na tikina me vakavinakataki sara me vaka na bai,ka ratou sa kerea vua na matanitu na kena vaka i lavotaki.
source:fijivillage


text: 3 E dina na itukutuku qo: Ke dua e via qarava na itavi vakaivakatawa,+ e sa vinakata tiko na cakacaka vinaka.2 E dodonu gona me kua ni beitaki ena dua na ka na ivakatawa, me dua ga na watina, me lewai koya vinaka, me yalomatua,+ me kua ni yakusurasura nona bula, me dau veikauaitaki,+ me yacova na ivakatagedegede ni veivakavulici,+3 me kua ni daumateni,+ me kua ni voravora, ia me yalorawarawa,+ me kua ni dauveiba,+ me kua ni dau lomana na ilavo,+4 me lewa vinaka nona vuvale, mera talairawarawa vua na luvena ra qai dokai koya+5 (ke dua e sega ni qarava rawa nona vuvale, ena qai qarava vakacava na ivavakoso ni Kalou?),6 me kua ni se qai tisaipeli vou,+ de dokadoka qai tau vua na itotogi e sa tau vua na Tevoro.7 Kena ikuri, me vinaka na kena irogorogo vei ira e taudaku,+ me kua kina ni vosavakacacataki* se coko ena dai ni Tevoro.8 O ira tale ga na dauveiqaravi ni ivavakoso e dodonu mera matua, mera kua ni dau vosavosarua,* mera kua ni dau gunu waini vakalevu, mera kua ni kocokoco ena nodra qara na sala mera rawaka ga kina,+9 mera dei tiko ga ena vakabauta vaKarisito, ya na ka vuni tabu ni Kalou, me savasava tale ga nodra lewaeloma.+10 Mera vakatovolei tale ga e liu me laurai se ganiti ira se sega na itavi, oti mera qai vakadonui mera veiqaravi, nira sega ni beitaki ena dua na ka.+11 O ira tale ga na yalewa e dodonu mera matua, mera kua ni dau vakauvosa,+ mera lewai ira vinaka, mera yalodina ena ka kece.+12 Me dua ga na watina na dauveiqaravi ni ivavakoso, me lewa vinaka na luvena kei na nona vuvale.13 Ena rogo vinaka o koya e vinaka nona veiqaravi, ena doudou tale ga me tukuna yani na nona vakabauti Karisito Jisu.14 Au vakanuinui tu meu lako yani vei iko ena dua na gauna ga qo, ia au se volavola mada yani qo15 deu mani bera, mo kila kina na ivakarau ni bula e rakorako mo vakaitovotaka ena vuvale ni Kalou,+ oya na ivavakoso ni Kalou bula, na duru e tokona na ivakavuvuli dina.16 E sega ni tukuni rawa na ka vuni tabu ni noda qarava na Kalou: ‘E vakatakilai mai o Jisu ena yago vakatamata,+ e vakadonui ena yago vakayalo,+ e rairai vei ira na agilosi,+ e vunautaki ena veimatanitu,+ e vakabauti e vuravura,+ e ciqomi mai lomalagi ena lagilagi.’